# Glosar |
#### Expresie | #### Explicaţie
2:3 | Formatul fotografic clasic. Dimensiunea negativului realizat după o fotografie are dimensiunea de 24x36 mm, adică are raportul de 2:3..
16:9 | Un format de televiziune introdus în anii 90. Camerele digitale moderne care pot realiza fotografii pentru a putea fi vizionate direct pe un televizor utilizează deseori din start acest format.
Actualizare | Instalarea versiunii noi a acestui program sau a altor fişiere cum ar fi listele de preţuri. Setările realizate înainte de actualizare rămân de obicei neschimbate. Versiunea nouă se poate descărca de pe internet. Actualizarea se realizează automat sau manual utilizând meniul corespunzător.
Anulare | Reface într-un editor starea dinaintea ultimei operaţiuni, deci practic anulează ultima operaţiune realizată.
APS | Advanced Photo System. O tehnică specială a camerelor fotografice şi un film special, care împreună fac posibilă realizarea fotografiilor la raporturi diferite dintre dimensiunea laturilor imaginilor. APS-H (High) = 16:9 APS-C (Classic) = 2:3 APS-P (Panorama) = 1:3
Structura de foldere | Structura de foldere reprezintă o structură pe unităţile de stocare a informaţiei, necesară organizprii fişierelor. Folderele şi subfolderele au o structură ramificată de tip arbore. Orice ramificaţie se poate deschide cu ajutorul managerului de fişiere făcând clic pe semnul plus şi se poate închide făcând clic pe semnul minus dinaintea denumirii folderului.
Asistent (EDV) | Asistentul este un program care ajută utilizatorul în anumite faze ale lucrului.
Aspect-aşezare | Cuvântul layout englezesc, înseamnă „a aranja”. Produsele tipărite (ziare, broşuri, afişe etc.), mai de mult, în timpul editării erau pregătite prin aşezarea pe anumite fundale a imaginilor şi textelor decupate (de ex. pe pagină de ziar goală), pentru a stabili aşezarea pe pagină în timpul tipăririi. Acesta în zilele de astăzi se realizează digital prin aşezarea textelor şi imaginilor în pe pagină în aşa zisele aspecte-aşezări.
Bară de derulare | Barele de derulare se găsesc pe partea laterală sau de jos a ferestrelor program în cazul în care conţinutul depăşeşte dimensiunea ferestrei. Glisorul din bara de derulare serveşte la mişcarea stânga-dreapta sau sus-jos a elementelor vizualizate.
Bară de instrumente | O zonă spaţiul utilizat de un program, care conţine comenzi referitoare la fişiere, formatare, etc. care apar sub formă de simboluri (pictograme). Mai au denumirea de Toolbox.
Bara de indicaţii | Arată într-o fâşie o dimensiune parţială faţă de cea întregă. În partea dreaptă putem vedea un exemplu din asistentul fotocărţii. Verdele arată procentul imaginilor utilizate, roşul pe al celor care nu au fost alese.
Blitzer | Expresie din domeniul tehnicii tipografice. Vorbim de Blitzer dacă între imaginea sau fundalul tipărit şi muchia hârtiei apare un contur alb subţire nedorit. Acesta nu arată prea bine, din acest motiv la tipărire sau procesare imaginea aplicată este mai mare decât dimensiunea finală a produsului, astfel acest contur poate fi îndepărtat prin tăiere cu uşurinţă.
Browser | Cuvânt englezesc cu semnificaţia de a răsfoi. Înseamnă programul cu care putem lansa aplicaţii web. Exemple: Microsoft Internet Explorer, Mozilla Firefox, Opera.
Browser de foldere | Program care serveşte pentru navigarea între foldere. În Windows este denumit Manager fişiere.
Buton | În informatică înseamnă un rând de meniuri pe care se poate face clic cu mausul.
Butonul CTRL | Butonul CTRL pe tastatură.
Butonul DEL | Buton de ştergere aflat pe tastatură, şterge elementele selectate sau în cazul textului caracterul aflat în dreapta cursorului.
Butonul Esc | „Butonul „Escape” serveşte la terminarea imediată a comenzii care rulează în momentul respectiv.
Butonul SHIFT | Serveşte la înscrierea literelor mari sau caracterelor secundare de pe o tastă. Butoanele SHIFT de pe tastatură:
Câmp de selecţie | Este cunoscut sub numele de listă DropDown. Iată un exemplu:
Dacă faceţi clic pe triunghiul micuţ din dreapta câmpului de selecţie, va apare o listă (vezi imaginea din dreapta), unde putem alege opţiunea dorită. |
Cache | Cache este o unitate de memorie cu acces rapid, în care se memorează copia conţinutului fişierelor utilizate recent, astfel acestea dacă sunt reutilizate să nu mai fie necesară reîncărcarea lor din sursa originală. De cele mai multe ori, cache înseamnă o zonă de memorie rezervată rulării unui program sau pentru unele componente hardware (ex. un hard disk), care au propria memorie cache. Un browser realizează în cache (pe hard disk) o copie a paginilor web vizitate, precum şi ale altor fişiere de imagine sau media, astfel acestea, la vizionarea repetată sunt încărcate mult mai rapid. (Accesul de pe hard disk este mult mai rapid decât cea prin conexiune internet.)
Cadouri fotografice | Anumite produse fotografice care pot fi considerate în mod deosebit cadouri: seturi de veselă (căni, halbe de bere), felicitări, calendare (de perete, de buzunar, de birou), textile (tricouri, bavete, şorţuri de bucătărie, perne), genţi, mausepad-uri, puzzle-uri, cărţi de joc, animale din pluş, brelocuri şi produse de decor. Toate acestea cu fotografia personală..
CAI | Corecţia automată a imaginii. CAI este o aplicaţie program al laboratorului foto, care încearcă să corecteze în mod automat erorile de luminozitate, saturaţie şi claritate ale imaginilor realizate cu aparate digitale.
Casetă text | Este un chenar în care putem insera sau înscrie un text, putem face corecturi sau operaţii de formatare asupra acestuia.
CD-Image | Un fişier al imaginii conţinutului unui CD pe o altă unitate de stocare a informaţiei, ex. pe Hard Disk.
CD-R | CD pe care se pot înscrie informaţii o singură dată.
CD-RW | CD pe care se pot înscrie informaţii de mai multe ori (reinscripţionabil)
Chenar-aspect | Chenar, element al unui aspect predefinit în care putem aşeza o fotografie. Chenarul aspect poate fi deplasat, redimensionat şi rotit, poate fi scos în evidenţă din fundal ca un cadru tipăribil.
Dreptunghi de selecţie | Un dreptunghi care se poate realiza cu mausul în jurul elementelor pe care dorim să le selectăm. Mai poartă denumirea de elastic. Aici am tras „elasticul” din colţul dreapta jos către stânga sus. Va fi selectat orice element care se află măcar parţial în acest chenar.
Clipart | Un fişier de imagine de format vectorial. Aceasta înseamnă că nu este descris de puncte grafice (pixeli), ci este compusă din drepte şi curbe descrise prin formule matematice-geometrice. Acestea la urmă alcătuiesc forme artistice. Se pot găsi adevărate colecţii de Clipart-uri pe CD sau DVD, le putem utiliza de ex. pentru decorarea cărţilor poştale sau a invitaţiilor la nuntă..
Clipboard | Un spaţiu de stocare utilizat de sistemul de operare sau de un anumit program, care are rolul de a stoca provizoriu informaţii în vederea utilizării lor ulterioare. Informaţiile sunt salvate intermediar în acest loc, după acestea pot fi inserate sau lipite într-un alt loc. Deseori se foloseşte pentru transferul informaţiilor între diferite programe.
Coş de cumpărături | Este utilizat în sistemul de online shopping şi reprezintă enumerarea şi adunarea acelor produse pe care le puteţi achiziţiona prin comandă online sau cu CD.. Această funcţie a fost denumită astfel deoarece aceste produse pot fi adunate ca într-un coş de cumpărături veritabil. Cel mai utilizat simbol al acestei funcţii este un cărucior de cumpărături. Din meniul coşului de cumpărături avem posibilitatea să trecem la casă sau la comandă.
Cod de bare | Este o informaţie tipărită din liniuţe şi spaţii, care poate fi citită cu camere digitale sau scannere pentru coduri de bare, după acestea cu sisteme de case sau cu calculatorul pot fi traduse în text inteligibil. De cele mai multe ori este vorba de şir de cifre care este legat de codul unui anumitor mărfuri.
Colaj | Este denumirea iniţială a unui ansamblu de imagini lipite care se realiza prin decuparea fotografiilor, articolelor din ziare sau chiar din obiecte, care ulterior erau lipite pe un fundal, pentru a realiza o compoziţie artistică. Exemplu de colaj:
Comunitate | Reprezintă o grupare care are sfera de interese şi aptitudini asemănătoare, în zilele noastre vorbim cel mai mult de comunităţi de internet (comunităţi online).
Conţinut | În programul CeWe Fotocartea mea, conţinutul se referă la un produs fotografic preconceput în întregime sau parţial, pe care putem să-l completăm cu imagini, texte şi alte elemente personale.
Contrast | Contrastul reprezintă distanţa dintre punctele cele mai luminoase şi cele mai închise. O imagine care are contrastul bun o vedem în general luminoasă. Contrastul poate fi reglat în timpul editării imaginii, însă acesta poate duce la pierderea unor informaţii din imagine. Dacă mărim contrastul unei imagini, atunci scala de culori a acestuia se va extinde în ambele direcţii. Culorile negru şi alb sunt aşezate la baza respectiv în partea superioară scalei cromatice. Punctele negre nu pot deveni mai închise, însă punctele foarte închise pot deveni negre. Punctele albe nu pot deveni mai deschise, dar punctele foarte deschise pot deveni albe. La reducerea contrastului unei imagini, negrul va deveni gri închis, iar albul va deveni gri deschis.
Copertă | Este o expresie utilizată la legătoriile de cărţi şi reprezintă învelişul exterior al cărţii. Aceasta acoperă faţa, spatele şi muchia din stânga a cărţii (cea care este vizibilă când cartea este aşezată în raft).
Copie (foto) | Expresia provine încă din vremea procesărilor fotografice analoage, când copierea se realiza prin contact, cu aparate de mărire sau prin expunerea cu o hârtie fotografică negativă.
Copiere | Comandă a sistemului de operare. Această comandă înseamnă că încărcăm o copie a unor fişiere sau elemente în clipboard, fără a şterge conţinutul iniţial al acestora.
Corecţia automată a imaginilor | Vezi CAI.
Cupon | Se împarte de obicei ca reclamă sau la manifestări şi asigură o reducere de preţ din preţul anumitor produse fotografice.
Cursor text | Este un semn în interiorul textului care ajută la inserare. Marchează locul în care se va înscrie sau insera textul tastat sau copiat. Spre deosebire de cursorul mausului (semn de bifare), cursorul text clipeşte şi are formă de linie, subliniere sau dreptunghi.
Cursor | Arată poziţia de editare curentă de pe ecran. Arată punctul de inserare a textului şi în funcţie de programul şi sistemul de operare utilizat poate fi liniuţă, subliniere sau dreptunghi clipitor. Cursorul de text va arăta poziţia în care va apare următoarea literă tastată. Cursorul mausului, în funcţie de aplicaţia utilizată poate fi un semn de bifare, o mână, bifare cu semnul întrebării, săgeată, etc. Mişcarea mausului pe masă se materializează prin mişcarea pe ecran a cursorului acestuia.
Cuvinte cheie (de titlu) | Sunt cuvinte ataşate unor fişiere (ex. fişiere imagine), care fac posibil ca ulterior să găsim şi ordonăm uşor aceste fişiere cu ajutorul unui algoritm (program) de căutare respectiv ordonare. În fotogaleria Windows aceste cuvinte de titlu sunt denumite etichete. Exemplu: Imaginile realizate cu ocazia călătoriei în Florida vor fi etichetate cu cuvântul „Florida”. Astfel cu programul de căutare al sistemului de operare veţi putea găsi toate imaginile etichetate „Florida”. Imaginile realizate cu ocazia vizitei la Disneyworld vor fi etichetate suplimentar cu cuvântul cheie „Disneyworld”. Dvs. aţi fost însă şi la Disneyworld în Franţa, imaginile realizate acolo vor etichetate cu cuvintele cheie „Franţa” şi „Disneyworld”. În aceste condiţii funcţia de căutare a sistemului de operare va găsi toate imaginile realizate la Disneyworld în Florida dacă căutaţi după cuvintele cheie „Florida Disneyworld”, toate imaginile realizate la Disneyworld în Franţa pentru cuvintele cheie „Franţa Disneyworld”, respectiv toate imaginile realizate la Disneyworld (în Florida sau Franţa) pentru cuvântul cheie „Disneyworld”.
Decupare (EDV) | Îndepărtarea unor date sau elemente de la locul iniţial şi stocarea provizorie în memorie a acestora.
Decupare | Putem decupa dintr-o fotografie de-a lungul unui chenar. Acest chenar poate să conţină o anumită parte din imaginea întreagă. La editare putem decupa o anumită parte dintr-o fotografie aşezând astfel în centrul atenţiei o anumită zonă a acesteia, sau dacă dorim să îndepărtăm porţiuni nedorite ale imaginii. Exemplu:
Original | Versiune decupată (puţin mărită)
Decupare orientată | Este o versiune a decupării obişnuite, rolul ei este aceea de a decupa imaginea la un raport al laturilor prestabilit, pe lângă faptul că se îndepărtează şi anumite porţiuni ale imaginii pentru a aduce în centrul atenţiei o anumită zonă a ei sau pentru a îndepărta porţiuni nedorite de la marginile acesteia. Vezi „Decupare”.
Design | Este un proiect sau un aspect dat unei lucrări. În cazul programului CeWe Fotolumea mea, design înseamnă un şablon, model stilizat pe care-l conţine programul, în care pot fi aşezate imagini, texte, etc..
Dimensionare | Schimbarea dimensiunii unui element.
Dimensiune caracter | Este distanţa măsurată de la punctul cel mai de jos al literelor (ex. p), până la punctul cel mai de sus (ex. literele mari) şi se măsoară cel mai des în puncte (pt). Unitatea de măsură „pt” are dimensiunea de 0,376 mm (punct Didot).
dpi | Dots per Inch = puncte pe Inch. Este unitatea de măsură a rezoluţiei şi ne arată numărul de puncte (pixeli) ale imaginii aflate pe o distanţă liniară de un Inch (=2,54 cm). Pe monitor, pentru ca imaginea apărută să fie de calitate corespunzătoare, rezoluţia de 72 sau 96 dpi este suficientă. Pentru tipărire de calitate se utilizează rezoluţii de până la 360 dpi. În dpi se poate măsura rezoluţia relativă, deoarece aceasta este funcţie de gradul de mărire a imaginii pe ecran, vizavi de rezoluţia absolută care ne dă numărul exact de pixeli a imaginii (ex. 1024 x 768 pixeli).
Dublu clic | Două clicuri în succesiune rapidă realizate cu tasta din stânga a mausului. (La mausul pentru stângaci cu tasta din dreapta.)
Duplicat | O imagine sau date care se repetă şi au conţinutul identic sau foarte asemănător.
Echilibrul de alb | Echilibrul de alb reprezintă aducerea la unison a culorilor fotografiilor cu condiţiile de luminozitate din locul fotografierii. Scopul este păstrarea în limita posibilităţilor a naturaleţii culorilor. Lumina poate fi de culori diferite, acestea însă sunt recunoscute de ochiul uman ca şi comparaţii, iar recunoaşterea se datorează aptitudinilor personale de recunoaştere a culorilor. Pentru noi (în condiţii normale) o foaie albă este întotdeauna la fel, doar pentru faptul că ştim despre ea că este albă. Pentru senzorul unei camere digitale, pagină albă este albă numai la lumina solară, sub un cer albastru acesta are o nuanţă albăstruie, la lumina becului gălbuie, iar la lumina neonului devine violet. Acestea devin vizibile şi în culorile fotografiei. La fotografierea cu camerele digitale avem la dispoziţie diferite posibilităţi de echilibrare a culorilor, deci aducerea culorilor fotografiei la culori cât mai naturale: Putem seta manual condiţiile de luminozitate - deseori avem la dispoziţie posibilităţile de setare pe lumină solară, artificială, electrică. Cu toate acestea, aceste funcţii de setare nu funcţionează în mod optim dacă avem iluminare combinată (solară şi artificială). Reglarea automată a echilibrului culorilor de la camera digitală încearcă să aducă la unison culorile, prin senzorul său care va măsura culoarea luminii. Astfel cel mai luminos punct va deveni alb pentru camera digitală. Există diferite tipuri de cartele pe care le putem pune în faţa obiectivului camerei pentru a realiza echilibrarea culorilor. În fapt ar fi suficientă o foaie de hârtie albă. Unele camere dispun de un capac de obiectiv semitransparent alb, prin aceasta camera poate măsura culoarea luminii în mod automat în momentul pornirii. În laboratoarele foto, sunt folosite programe de corecţie automată a culorilor, pentru se realiza fotografii cu echilibrul culorilor cât mai apropiat de cel natural. În cazul în care am fotografiat apusul de soare (unde punctul cel mai deschis este purpuriu/portocaliu) sau lumina unei lumânări (punctul cel mai deschis este gălbui), este indicat să deconectăm această corecţie automată, deoarece exact lipsa de naturaleţe a culorilor acestor fotografieri le face cu adevărat interesante.
Editor | În EDV această denumire este atribuită programelor cu care se pot introduce, crea şi edita diferite tipuri de date sau elemente. Cu editoarele din programul CeWe Fotolumea mea puteţi edita şi comanda diferite produse fotografice (fotocărţi, cadouri fotografice sao fotografii individuale).
Element (obiect) | Elementul este on obiect grafic, de text, etc. asupra căreia acţionăm. în programul CeWe Fotolumea mea, noţiunea se element se referă la obiectele virtuale pe care le utilizăm în timpul editării. Acestea pot fi imagini, teste sau orice alte elemente ce se pot utiliza în produsele fotografice. Un element la rândul său se poate compune din alte elemente, de exemplu un aspect poate fi compus din chenare şi casete text, un text este format din cuvinte care la rândul lor sunt compuse din litere. Produsele şi coşul de cumpărături sunt deasemenea elemente care sunt compuse la rândul lor din mai multe elemente. Vorbim despre un element în momentul în care ceva se poate prelucra sau insera ca un tot unitar.
Etichetă | Această expresie provine din birourile de administraţie, locuri în care mapele erau dotate cu etichete pe suporturi metalice sau de plastic, pentru a fi uşor de identificat. Această expresie s-a extins şi în domeniul tehnicii de calcul şi reprezintă partea superioară a paginilor de evidenţă sau în cazul ferestrelor unor programe, a ferestrelor de dialog reprezintă părţile care ies din chenar. (Vezi fig. de mai jos.)
Fereastră de dialog | Aceasta apare când programul ne furnizează anumite informaţii. Mesajul afişat de cele mai multe ori trebuie închis sau trebuie trecut la pasul următor.
Fişier ISO | Un fişier care conţine imaginea conţinutului unui CD (vesiune care se poate rescrie pe un CD) în format ISO pe o altă unitate d stocare a informaţiei, ex. hard disk. ISO-9660 este un format obişnuit de imagine CD şi este agreată de multe programe..
Folder | Instrument necesar pentru salvarea ordonată a fişierelor pe unităţile de stocare a informaţiei. Este indicat ca denumirea folderelor să descrie pe cât se poate de amănunţit conţinutul acestora, pentru a fi găsite uşor cu programele de căutare. Exemple: „Imagini_Concediu _2008_iunie”, „Scrisori pentru Iulia” sau „Extrase facturi” etc.
Formatare | Înseamnă a da o formă la ceva. Este valabil pentru orice obiect grafic sau de text unde putem modifica formatul, de exemplu un locul şi dimensiunea unui obiect sau tipul de caractere. Şi unităţile de stocare a informaţiei sunt pegătite pentru primirea datelor prin formatare..
Format clasic de imagine | Raportul dintre laturile fotografiilor analoage 2:3.
Format iniţial | Formatul iniţial se referă la raportul iniţial dintre laturile imaginii. În condiţii normale acesta este de 2:3, dar la aparatele foto digitale, acesta poate fi de 4:3 sau de 16:9), sau după prelucrarea cu editoarele de imagini acesta poate lua şi alte valori.
Formatul imaginii | 1. Dimensiunea şi rezoluţia imaginii (Vezi rezoluţie) 2. Formatul fişierului în care se salvează imaginea, de exemplu JPG.
Formatul pargrafului | Sunt acele setări de formatare a textului care sunt valabile pentru un paragraf întreg. De acestea aparţin alinierile (la stânga, la dreapta, centrat).
Fotocomunitate | Comunitatea umană care are ca hobby comun tehnica fotografică şi prelucrarea de imagini. Ei schimbă între ei idei şi fişiere pe internet. Membrii încarcă imagini pe pagini de internet pentru a le arăta celorlalţi, a discuta despre ele şi pentru a da indicaţii şi sugestii.
Fotografie mică | Film utilizat cel mai des la fotografiile analogice. Negativul are dimensiunile de 24x36 mm şi astfel are raportul dintre laturi de 2:3.
Fotografie Premium | Este o fotografie realizată pe hârtie fotografică de calitate premium. Pe spatele fotografiilor premium se află tipărită denumirea fişierului, data realizării, precum şi un fotoindex - toate fotografiile în miniatură.
Fotografie standard | Este o fotografie pe hârtie fotografică obişnuită. Faţă de hârtia fotografică Premium această hârtie este mai subţire.
Fundal | Stratul cel mai de jos al unui produs fotografic, la care întreaga suprafaţă este acooperită de o culoare, un model sau o imagine. Pe acest fundal vor fi amplasate celelalte elemente grafice şi de text ale produsului fotografic..
Fundal multicolor | Fundale speciale ale programului CeWe Fotolumea mea, de găsit în 36 culori / trepte.
Glisor | Cu ajutorul glisorului avem posibilitatea să setăm un parametru la o anumită valoare, dacă îl glisăm pe bara de derulare. De exemplu putem seta luminozitatea, contrastul, intensitatea culorilor sau dimensiunea imaginii. .
Grafică vectorială | Este o grafică computerizată, care nu lucrează cu puncte de imagine (pixeli) ci cu forme geometrice simple (cercuri, dreptunghiuri, poligoane, linii, curbe, curbe geometrice). O linie are de exemplu un punct de început, unul de final, o grosime şi culoare. Un cerc are un centru, o rază, grosime şi culoare de contur, culoare interioară. Informaţiile amintite sunt mult mai puţine decât cele necesare descrierii unei linii sau unui cerc din puncte. O grafică vectorială are dimensiunea mult mai mică decât o imagine digitală, calitatea imaginii nu se deteriorează la mărirea sau micşorarea acesteia. Toate acestea se pot însă folosi numai pentru fotografii glumeţe care pot fi desfăcute în pete de culoare.
Grilaj ajutător | Un sistem de linii orizontale şi verticale ajutătoare în editorul de produse care ajută la alinierea elementelor. Elementele se vor alinia la punctele de intersecţie ale grilajului. Grilajul ajutător nu este vizibil la tipărire sau procesare.
Grupare | Gruparea fişierelor după anumite criterii cum ar fi: data şi ora creării, după asemănarea conţinutului (valoare cromatică, distribuţie cromatică), etc.
Iluminare | Înţelegem lumina din timpul fotografierii care ajunge la film sau la senzorul aparatului de fotografiat. Acesta este funcţie de timpul de expunere dar şi de sensibilitatea filmului sau a senzorului. Dacă fotografia nu primeşte suficientă lumină atunci va fi prea închisă (subexponată), dacă primeşte prea multă va fi prea deschisă (supraexponată). Între anumite limite, problemele de iluminare a fotografiilor digitale se pot reduce şi corecta cu editoarele de imagini.
Imagine în nuanţe de gri | În tehnica fotografică aceasta înseamnă imaginile alb-negru. A fotografie digitală conţine informaţii de luminozitate şi de cromatică. Când imaginea color este transformată în imagine alb-negru se şterg informaţiile cromatice.
Imagine de previzualizare | Imaginea micşorată a conţinutului unui fişier de imagine sau de alt tip (ex. o pagină a fotocărţii)
Indicatorul de calitate | Indicatorul de calitate ne arată dacă o imagine digitală, la dimensiunea dorită are sau nu rezoluţia corespunzătoare pentru a se tipări sau procesa la o calitate bună. Calitatea este afişată de un smiley color al editorului de produse fotografice, aflat în bara de instrumente, sau printr-o bară colorată aflată în subsolul imaginii vizualizate. Verdele înseamnă calitate bună, deci faptul că la dimensiunea dorită, fotografia va fi de calitate bună. Galbenul înseamnă calitate sub cea optimă, dar care se poate tipări cu puţine pierderi calitative, eventual se poate micşora imaginea pentru a se obţine o calitate mai bună. Roşu înseamnă rezoluţie prea slabă, acesta este însoţită şi de un simbol „Atenţie” pe imagine. Nu este indicat să folosiţi imaginea pentru o astfel de dimensiune – calitatea de tipărire sau procesare va fi foarte slabă. În acest caz este indicat să micşoraţi imaginea sau să utilizaţi altă fotografie.
Informaţii EXIF | „Exchangeable Image File Format”, o posibilitate de a salva alte informaţii în fişierele de imagini (aşa zisele meta fişiere). În fişierele exif regăsim deseori informaţii referitoare la camera digitală şi fotografiere (marca, tipul, distanţa de focalizare, deschiderea obiectivului), împreună cu alte informaţii necesare căutării şi ordonării fişierelor cum ar fi cuvintele cheie, data şi ora realizării, date geografice şi informaţii referitoare la dreptul de autor. Deschideţi „Proprietăţi” din meniul context al browser-ul dvs. referitoare la un fişier de imagine şi citiţi informaţiile pe care vi le returnează la eticheta „Informaţii”. Majoritatea informaţiilor afişate vor proveni din fişierele exif.
Informaţii geografice | Informaţiile geografice sunt utilizate la aplicaţii care utilizează locaţia (longitudinea şi latitudinea geografică). Unele camere fotografice digitale sau telefoane mobile dispun de GPS, astfel în momentul fotografierii înscrie aceste informaţii geografice între informaţiile EXIF. Unele editoare de imagini permit vizualizarea sau adăugarea manuală a acestor informaţii făcând un simplu clic pe locaţie pe o hartă afişată asupra locaţiei la care s-a realizat fotografierea.
Inscriptor | Inscriptor CD- sau DVD pe calculator. Acestea sunt unităţile de disc, care cu ajutorul capului cu laser pot înscrie date pe suporturile de date optice cum ar fi CD, DVD, Blu-Ray.
Intensitate cromatică | Intensitatea cromatică este un atribut al imaginilor digitale. În principiu este vorba despre modificarea intensităţii luminoase a unei tonalităţi cromatice alese fără a afecta pe celelalte. Această modificare influenţează calitatea imaginii fiind valabile aceleaşi reguli ca în cazul modificării luminozităţii dar redusă la o singură tonalitate cromatică. (Exemplu: nu exestă culoare mai roşie decât roşul plin.)
JPG | Format de fişier, pentru stocarea în mod prioritar a imaginilor. Memorează punctele de imagine într-o scală de peste 16 milioane de culori. Este un format arhivat, deci cu ajutorul lui se poate economisi spaţiu de stocare. Datorită spaţiului mic pe care-l ocupă şi calităţii bune în care arhivează imaginile, a devenit formatul implicit în cazul aparatelor foto digitale şi în cazul internetului.
Lipire | Comandă a sistemului de operare. Este utilizată pentru inserarea unei selecţii care în prealabil a fost copiat în Clipboard printr-o operaţie de copiere sau tăiere (Copy sau Cut).
Luminozitate | Luminozitatea este puterea, intensitatea luminii percepută subiectiv, mai ales la o fotografie. Dacă o fotografie pare prea închisă, înseamnă că luminozitatea este prea mică, iar dacă este prea deschisă înseamnă o luminozitate prea mare. Ambele efecte pot fi reduse cu editarea digitală a acestora. Deoarece scala de luminozitate este limitată, la capătul acestuia se pot produce deseori pierderi din informaţiile imaginii. Dacă mărim luminozitatea unei imagini, punctele aproape albe (gri deschis) vor deveni albe, iar punctele negre vor deveni gri închis. Un punct care iniţial era alb nu poate fi mai deschis, deoarece culoarea albă este cea mai deschisă culoare. Astfel, punctele foarte deschise devenind albe, se vor pierde informaţii din imagine. Acelaşi efect nedorit se produce şi la scăderea luminozităţii cu punctele foarte închise care devin negre, respectiv punctele albe strălucitoare care devin gri deschis.
Mâner de colţ | În grafica digitală acestea sunt punctele de la colţurile elementelor selectate. Cu tasta mausului apăsată şi mişcarea acestuia putem modifica dimensiunea elementului. (Vezi săgeţile.)
Mâner de rotire | Această expresie în grafica pe calculator înseamnă un punct pe care se face clic, după care cu tasta de maus apăsată se poate realiza rotirea obiectului grafic sau de text în jurul unui punct. (Vezi săgeţile.)
Mâner lateral | Numim în felul acesta punctele aflate în mijlocul laturilor unui chenar de aşezare, acestea pot fi prinse cu mausul şi mişcate. Acestea servesc la modificarea înălţimii sau lăţimii chenarului. Dacă cursorul mausului este aşezat pe un mâneraceasta se va transforma într-o săgeată dublă. (Vezi săgeţile.)
Machete | Chenare de aşezare, ferestre de text prestabilite pe care le putem utiliza şi în care putem aşeza elementele noastre grafice şi de text.
Manager fişiere | Program care serveşte la realizarea operaţiilor cu fişiere şi foldere. Face posibilă navigaţia propriu zisă între foldere cu ajutorul mausului. Managerul de web este denumit adeseori „Explorer”. („Internet-Explorer”)
Mască | În programul CeWe Fotolumea mea, masca reprezintă o imagine alb-negru denumită şi model chenar, acesta înregistrează transparenţa imaginii. Aceste nuanţe de gri se vor salva ca a patra culoare alături de roşu, verde şi albastru (RGB). Această valoare cromatică se mai denumeşte valoare sau canal alfa. Culoarea albă face imaginea transparentă în totalitate, în contrast cu culoarea neagră care o face opacă. Nuanţele de gri fac imaginea semitransparentă, astfel cu cât griul este mai deschis, cu atât imaginea va fi mai transparentă. Cu aceste transparenţe putem da o formă exterioară imaginii noastre sau o putem trece în fundal prin degrade.
Meniul context | Căsuţă de meniu aferentă unui element selectat, care cuprinde comenzile aplicabile asupra acestuia. Apare prin apăsarea tastei din dreapta a mausului deasupra elementului dorit.
Miniatură (thumbnail) | Cuvânt englezesc, cu semnificaţia de deget mare. Thumbnail-urile sunt fotografii, aspecte, documente etc. de dimensiune normală, afişate în miniatură. Mai sunt denumite ca vizualizări sau imagini miniaturale.
Mod de scriere | Înseamnă următoarele modalităţi de scriere: normal, aldin, cursiv, aldin şi cursiv. Deseori şi modalitatea de scriere cu subliniere este considerată a aparţine de această categorie.
Model chenar | Modelul de chenar este în principiu un şablon de hârtie sau carton, care încadrează o imagine în interiorul chenarului acesteia. Aceasta o folosim dacă imaginea este mai mică decât chenarul ei, sau dacă dorim ca imaginea să aibă o formă deosebită, exemplu oval sau rotund (într-un chenar dreptunghiular). În programul CeWe Fotolumea mea, modelul de chenar este un şablon digital, care face ca anumite porţiuni ale imaginii să devină transparente, de exemplu partea care este în afara unui oval. .
Mutare | Această expresie se referă la mutarea elementelor cu ajutorul mausului. Selectaţi elementul cu tasta din stânga a mausului (la mausurile pentru mâna stângă se utilizează tasta din dreapta), ţineţi butonul apăsat şi mişcaţi mausul. Elementul va urmări fidel direcţia mişcării mausului. Puteţi mişca elementele şi altfel: Folosiţi săgeţile de poziţionare, cu acestea puteţi muta elementele în paşi mici.
Ochi roşii | Efectul de ochi roşii se datorează fotografierii cu blitz. Lumina produsă de blitz se reflectă în retina ochilor subiectului fotografiat (om sau animal) şi luminează în roşu datorită irigării abundente cu sânge ale componentelor interioare ale ochilor.
Opţiuni | Aici găsiţi setările. La opţiuni se poate seta modul în care programul să realizeze comenzile. Opţiunile se pot seta pe liste de selectare, cu butoane radio şi checkbox-uri. Exemple:
Listă de selectare | Buton radio | Checkbox
Ordine | Prin aceasta înţelegem ordinea elementelor de aspect, modul în care se ordonează una peste cealaltă. Se poate întâmpla ca anumite elemente să se acopere parţial sau în totalitate. Dacă un element acoperă parţial un alt element, putem să schimbăm ordinea lor în aşa fel încât acoperirea să se inverseze. Dacă un element acoperă în întregime un alt element încât acesta nici măcar nu poate fi selectat, putem schimba ordinea acestora selectând elementul vizibil şi mutându-l spre fundal, până ce elementul invizibil îşi face apariţia.
Ordonare după culoare | Acest tip de ordonare în programul CeWe Fotolumea mea înseamnă citirea valorii cromatice a imaginilor aflate într-un folder, compararea şi gruparea lor în funcţie de această valoare.
Pânză fotografică | Pânza este o ţesătură albă, întinsă într-o ramă, care în mod iniţial era folosit cu precădere de pictori. Putem tipări fotografii pe pânză, după care le întindem într-o ramă de lemn. Pânza fotografică datorită structurii de ţesătură şi grosimii ramei de lemn este valoros şi decorativ.
Paragraf (text) | Denumim paragraf porţiunea de text care este încadrat de două tastări de „Enter”.
Paravan de protecţie | Un element hardware sau software care are rolul de a verifica (filtra) comunicarea dintre calculator şi reţea cu scopul protejării faţă de viruşi, viruşi troieni şi faţă de hackeri.
PictureLive-DVD | Video DVD, proiecţie de diapozitive realizată din imagini staţionare. Proiecţia de diapozitive începe cu un meniu, iar trecerea de la o imagine la alta se realizează cu diferite efecte, iar în timpul proiecţiei se poate auzi muzica de fundal. PictureLive-DVD-ul – la fel ca în cazul unui videofilm – se poate reda pe un DVD player şi vizualizat pe televizor sau calculator, chiar şi butoanele de comandă sunt aceleaşi. (redare, pauză, derulare...)
Pixel | Pixelul este un punct de imagine, cea mai mică unitate a unei imagini digitale. Acestea se pot defini ca amestec în proporţii diferite ale culorilor roşu, verde şi albastru. 0 părţi roşu, 0 părţi verde şi 0 părţi albastru dă ca rezultat culoarea neagră, în timp ce 255 părţi din roşu, verde şi albastru dă ca rezultat culoarea albă. Cu acest sistem se pot defini peste 16 milioane de culori.
Poster decor | Faţă de posterul obişnuit care nu este altceva decât o fotografie mare, posterul decor este creat prin utilizarea altor posibilităţi de editare. Putem suprapune mai multe imagini (colaj), sau putem insera texte.
Preluare personală | Înseamnă faptul că veţi realiza comanda foto prin predarea acesteia la un comerciant - magazin partener. Din acest loc firma noastră va prelua comenzile. Produsul finit îl puteţi prelua de obicei din acelaşi magazin.
Produs | Compoziţie care se poate edita şi comanda cu programul CeWe Fotolumea mea.
Profil utilizator | Profilul utilizator permite accesul la un sistem de baze de date. Utilizatorul are nevoie de un nume de utilizator (acesta poate fi adresa de e-mail) şi de o parolă de acces, cu care poate să se conecteze şi să deţină anumite drepturi de utilizator asupra sistemului de baze de date. În profilul utilizatorului, de cele mai multe ori sunt salvate şi alte informaţii referitoare la utilizator cum ar fi numele şi adresa, care după ce au fost înscrise odată, sunt memorate şi nu mai trebuiesc date la realizarea comenzilor următoare.
Programul CeWe Fotolumea mea | CeWe Fotolumea mea este acea aplicaţie cu care puteţi căuta, edita şi comanda produse fotografice.
Proxy | Are rolul de a asigura legătura dintre diferite reţele, de exemplu între calculatoarele unei firme şi internet. Se poate lansa şi fără reţea sau ca program pe un server. Şi un router poate avea rol de proxy.
Raportul laturilor | Reprezintă raportul dintre dimensiunile laturilor (înălţime / lăţime) imaginii. Cele mai utilizate rapoarte sunt cele de 2:3 sau16:9. Fotografiile clasice analoage au raportul laturilor de 2:3, cele digitale de obicei 3:4 unele au însă16:9, dar sistemul APS (Advanced Photo System) care realizează filme în format panoramic are raportul de aprox. 1:3. După prelucrarea imaginilor digitale cu editoare de imagini, se poate întâmpla ca acest raport să aibă o valoare diferită de cele amintite datorită decupării imaginilor.
Formate fotografice uzuale
Ananlog şi APS-C | Digital | Câteva aparate digitale şi APS-H | APS-P (Panoramic)
--- | --- | --- | ---
2:3 | 3:4 | 16:9 | aprox. 1:3
9,0 x 13,5 | 9,0 x 12,0 | - | -
10,0 x 15,0 | 10,0 x 13,3 | 17,8 x 10,2 | 10,2 x 25,4
11,0 x 16,5 | 11,0 x 14,6 | - | -
13,0 x 19,5 | 13,0 x 17,3 | 22,1 x 12,7 | 12,7 x 30,5
Fotografiile pe care le comandaţi vor fi procesate pe hârtie fotografică cu raportul dintre laturi de 2:3, ceea ce înseamnă că fotografiile care nu au raportul iniţial de 2:3 vor avea o dungă albă sus şi jos sau în dreapta şi în stânga.
Refacerea anulării | Anulează ultima comandă „Anulare” care a fost dată.
Rezoluţie | Fotografia digitală este compusă din puncte de imagine, acestea se numesc pixeli. Numărul total de pixeli a unei imagini o denumim rezoluţie absolută. De exemplu putem spune că o imagine de 4000 x 3000 de pixeli are rezoluţia de12 megapixeli (12 milioane de pixeli), cele două definiţii înseamnă acelaşi lucru. Cu cât rezoluţia este mai mare, cu atât sunt vizibile detaliile mai fine ale imaginii, dar în aceeaşi măsură creşte şi dimensiunea fişierului pe unitatea care-l stochează. Dacă rezoluţia este suficientă pentru tipărirea pe produsele din CeWe Fotolumea mea, puteţi afla de la indicatorul de calitate afişat în cazul editării oricăreia dintre produse. Aceasta este valabilă şi pentru rezoluţia relativă, deci la densitatea de puncte ale tipăririi. Vezi „dpi”.
Rotire | În programul CeWe Fotolumea mea, multe obiecte grafice cum ar fi imaginile, aspectele, chenarele, casetele de text, pot fi rotite. Aceste rotiri pot fi realizate cu 90 de grade (cu ajutorul meniului corespunzător sau a meniului context), sau în modo liber, cu tasta de la maus apăsată, în jurul unui punct de rotire.
Săgeţi de poziţionare | Săgeţile de pe tastatură care arată înspre sus, jos, stânga şi dreapta.
Saturaţie | Reprezintă intensitatea culorilor de pe fotografie. Pe parcursul editării digitale a imaginilor aceasta se poate modifica. Saturaţie mare: Fotografia este foarte colorată. Saturaţie mică: Fotografia este anemică. Saturaţia cea mai mică: Fotografia are numai nuanţe de gri (devine alb-negru).
Selectare | Este operaţia prin care marcăm elementele pentru editare. Putem selecta anumite elemente ducând indicatorul mausului pe acesta şi făcând un clic şi apăsând tasta din stânga a mausului. Putem selecta simultan şi mai multe elemente pentru a le putea edita simultan. Putem selecta mai multe elemente învecinate cu chenarul de selecţie pe care-l tragem peste ele, sau selectând primul element dorit, după care cu tasta SHIFT apăsată selectăm ultimul element dorit. Mai multe elemente neadiacente se pot selecta dacă ţinem apăsată tasta CTRL şi facem clic pe fiecare element dorit.
Sepia | Sepia este o vopsea naturală de culoare maro roşiatică, care iniţial era preparată din cerneala expulzată de animalul marin cu acelaşi nume. Această vopsea se utiliza şi în antichitate pentru realizarea publicaţiilor din acea vreme sau pentru scriere ca cerneală. Dacă fotografiile alb-negre vechi le îmbătrânim cu UV şi prin oxidare, vor avea un aspect asemănător cu desenele realizate pe pergament cu tuş de sepie. Hârtia fotografică albă se va îngălbeni, iar porţiunile negre vor deveni maronii. Efectul sepia doreşte să imite aspectul de învechit al fotografiilor alb-negre vechi, transformând ca atare fotografiile color digitale.
Simbol | Simbolul este vizualizarea grafică simplificată al unui semn, al unui meniu sau de lansare a unei comenzi. Simbolurile au fost adunate în aşa zisa bară de instrumente. Exemplu: Decupare, copiere, lipire, ştergere
Sistem de operare | Este programul care face aduce calculatorul în stare de funcţionare, dirijează elementele hardware (hard disk, monitor, tastatură, maus), tratează programele şi informaţiile. Exemple: Microsoft Windows, Unix, Linux, MacOS. .
Smiley | „Smiley” este o figură zâmbitoare simbolică deosebit de populară. Cultul ei a început încă în anii 70, şi este cunoscut în special ca un emoticon.
Subfolder | Este un folder în interiorul unui folder.
Sugestii | O casetă text miniaturală care apare în momentul în care cu cursorul mausului ne oprim asupra unui simbol. Se va afişa explicaţia scurtă şi concentrată a rolului simbolului respectiv. Exemplu:
Text sursă | În cazul paginilor web textele, comenzile htlm şi întregul conţinut al acestor fişiere care fac să ne apară aceste pagini în browser.
Tip caracter | Imaginea grafică a caracterelor. Pe calculator, chiar în configurarea standard sunt instalate multe tipuri de caractere. Putem instala ulterior alte tipuri de caractere. Tipul caracterului este un element important în tehnica de calcul. Exemple de tipuri de caractere:
Tonalitate cromatică | O valoare reglabilă în editorul de fotografii cu ajutorul unui cursor glisant, care defineşte o culoare cu care trebuie colorată o imagine. Cu un alt cursor glisant putem modifica intensitatea colorării cu această culoare definită.
Tragere (cu mausul) | Mişcarea elementelor pe ecran cu tasta din stânga a mausului ţinută apăsată.
Utilizare Zoom | Mărirea sau micşorarea conţinutului ecranului. Zoom în interior (mărire), în vederea vizualizării detaliilor, zoom în exterior (micşorare) pentru a avea o vedere de ansamblu. Iniţial se referea la industria fotografică şi cinematografică: Modificarea focusării unui obiectiv zoom (lentilă de cauciuc).
Valoare Gamma | Cu modificarea valorii Gamma putem regla culorile care au o luminozitatea medie. Avantajul este faptul că punctele cele mai deschise şi cele mai închise rămân nemodificate. Numai punctele de luminozitate medie vor deveni nai deschise sau mai închise. Aceste modificări nu au efect identic asupra punctelor, astfel cele aflate spre mijlocul scalei de luminozitate sunt afectate mai mult decât cele care sunt spre extremitatea acestuia. În acest fel putem să facem mai deschisă sau mai închisă o fotografie fără a pierde mult din calitatea ei. Nu este indicat să exagerăm nici cu acest reglaj.
Viteză de scriere | Această expresie se referă la viteza de scriere a CD-ului, sau la viteza recomandată de scriere a acestuia
Vizualizare produs | Vizualizarea de schiţe grafice despre anumite evenimente ale produsul media cum ar fi setările unui scenariu de film. Prin aceasta înţelegem vizualizările în miniatură a paginilor unor produse care conţin mai multe pagini cum ar fi fotocărţile şi calendarele.