# Bara de accesorii a elementelor

În bara de accesorii a elementelor găsim cele mai importante instrumente şi comenzi sub formă de simboluri sau butoane, pe care le putem utiliza la editarea elementelor selectate, cu care putem insera elemente noi.

Sugestie: Comenzile referitoare la instrumente se pot găsi de cele mai multe ori în bara de accesorii a elementelor, alte comenzi puteţi găsi meniul context al elementelor sau al editorului (clic dreapta)

Dacă cursorul mausului este aşezată pentru un timp deasupra unui simbol de instrument, se vor afişa sugestiile referitoare la acesta, împreună cu denumirea comenzii.

Deoarece nu toate monitoarele permit afişarea simultană a tuturor instrumentelor utilizabile, o parte dintre acestea vor fi grupate. Puteţi recunoaşte aceste grupe după simbolul „”, buton aflat lângă bara de accesorii, cu care puteţi afişa şi selecta instrumentele care nu erau afişate iniţial.

În câteva dintre editoarele de produse, barele de accesorii prezentate în continuare nu sunt disponibile sau au o utilizare limitată.

## Instrumente pentru realizarea de elemente şi aspecte noi

### Imagine nouă

Aici se pot realiza aspecte noi cu chenare, pentru ca ulterior să puteţi insera în acestea imagini din eticheta imagini al editorului.

Se poate modifica dimensiune, rotirea şi ordinea chenarelor.

Dacă realizaţi un aspect cu chenare, după ce în editorul de produse aţi ales deja un aspect, atunci chenarul nou va avea aceeaşi dimensiune cu cel selectat.

Astfel puteţi insera comod mai multe chenare de aceeaşi dimensiune în editorul produsului.

Vezi în capitolul „Lucrul cu aspecte”.

### Text nou

Înfiinţează o casetă de text în aspectul utilizat, acesta va permite introducerea de texte.

## Instrumente pentru editare

Instrumentele referitoare la editare le găsiţi în grupa de accesorii „Editare”.

### Anulare

Ultima comandă realizată se va anula. (Este activ numai dacă am realizat deja operaţii de editare care se pot anula.)

### Refacere

Reface comanda anulată.
Este de fapt anularea ultimei anulări.
(Este activ numai dacă am utilizat anticipat o comandă de „Anulare”.

### Decupare

Copiază elementul selectat în clipboard îndepărtând originalul.

### Copiere

Copiază elementul selectat în clipboard păstrând originalul în locul său.

### Inserare

Inserează (lipeşte) în editor elementul aflat în clipboard.

### Ştergere

Ştergere elementul sau elementele selectate.

## Instrumente utilizate pentru realizarea aspectului

### Descărcarea imaginilor şi textelor de pe internet

Dacă introduceţi cuvinte cheie de căutat, veţi găsi imagini care se pot descărca de pe locr.com sau de pe Wikipedia GeoNames. Aceste imagini conţin în cele mai multe cazuri şi informaţii geografice (gradele de longitudine şi latitudine), pentru a le grupa mai uşor. Pe locr.com cu ajutorul căutării avansate, cu introducerea gradelor de latitudine şi longitudine puteţi găsi imagini realizate în anumite zone geografice, în cazul în care nu aveţi imagini despre un loc anume. Găsiţi şi scurte descrieri a locaţiilor respective.

### Adaptarea automată a aspectului la adăugarea şi ştergerea imaginilor /respectiv dezactivare

Dacă inseraţi sau ştergeţi un chenar de aspect pe o pagină a produsului, atunci programul va utiliza automat următorul aspect care are numărul de imagini în concordanţă cu numărul de imagini de pe pagină, în vederea unei aşezări cât mai bune a imaginilor. Dacă nu există un aspect potrivit, atunci programul va semnala aceasta prin afişarea unui mesaj. Această opţiune poate fi activată sau dezactivată cu acest buton.

### Folosirea următorului aspect potrivit

Dacă există şi un alt aspect cu acelaşi număr de imagini, cu apăsarea acestui buton, programul îl va utiliza pe acesta. Astfel puteţi încerca diferite aspecte pentru a-l alege pe cel care vă place cel mai mult.
Casetele text nu sunt luate în considerare de program, acestea vor fi şterse!

### Salvare aspect

Dacă am realizat modificări asupra unui aspect existent sau am creat unul nou, îl putem salva pentru a-l utiliza şi la alte pagini.
Astfel acesta va apărea în lista de aspecte, fiind marcată cu o steluţă.

### Grilaj ajutător

Cu acest putem seta afişarea grilajului ajutător care nu va fi tipărit, pentru a aşeza mai exactă şi mai simplă a chenarelor de aspect. În felul acesta muchiile chenarelor se vor alinia la liniile grilajului ajutător.

Distanţa dintre liniile grilajului se poate seta în meniul „Opţiuni” din antet, la eticheta „Editor”.

### Configurarea paginării

Este posibilă numai la produsele fotografice care sunt compuse din mai multe pagini.

Cu bifarea opţiunii „Afişarea numerelor de pagini” se va realiza numerotarea paginilor.

General

Setaţi pagina de la care doriţi să se înceapă numerotarea. Dacă de exemplu pe prima pagină doriţi să aşezaţi cuprinsul fotocărţii, este indicat să începeţi numerotarea numai de la pagina următoare.

numere arabe (1, 2, 3, ...)
numere romane (i, ii, iii, ...)
numere romane mari (I, II, III, ...)
litere mici (a, b, c, ...) şi
litere mari (A, B, C, ...).

La text se poate înscrie textul care să apară lângă numărul paginii „Pagina %”.
Semnul de procente apare în locul numărului paginii şi nu trebuie şters. Restul textului se poate înscrie după plac.

„Pagina %” înseamnă „Pagina 1”, „Pagina 2”, „Pagina 3”, etc.
„- % -” înseamnă „- 1 -”, „- 2 -”, „- 3 -”, etc.

Distanţa numerotării paginilor faţă de marginea paginii poate fi în intervalul 1-10 mm.

Ordonare

Se pot utiliza următoarele aşezări pentru paginaţie:

1.oldal | 1.oldal |  | 1.oldal | 1.oldal |  | 1.oldal | 1.oldal
În interior sus |  | Centrat sus |  | În exterior sus

1.oldal | 1.oldal |  | 1.oldal | 1.oldal |  | 1.oldal | 1.oldal
În interior jos |  | Centrat jos |  | În exterior jos

Formatare

Formatarea paginaţiei ne dă posibilitatea să utiliză tipul de caractere dorit, să modificăm dimensiunea şi să utilizăm stilul dorit (aldin – îngroşat, cursiv – înclinat) şi să alegem culoarea acestora.

În afară de acestea putem activa sau dezactiva conturul literelor, putem seta grosimea şi culoarea acestora. Se poate alege şi culoarea fundalului pentru paginaţie, acestea fiind valabile pentru toate paginile.

Sugestie: Dacă aţi utilizat preponderent fundale negre pentru pagini, încercaţi literele negre cu contur galben cu efect de neon. Exemplu:

## Instrumente pentru chenarele de aspect

Chenarele de aspect sunt elemente care asigură locul pentru imagini care se vor insera, în casetele text se pot înscrie texte.

Aceste instrumente se pot folosi la chenarele şi casetele goale precum şi la ele care conţin imagine respectiv text.

### „Rotirea chenarului la stânga” şi „Rotirea chenarului la dreapta”

Cu acestea rotim chenarul de aspect şi conţinutul acestuia cu 90 grade.
Pentru întoarcerea imaginii cu capul în jos folosiţi de două ori una dintre rotiri.

### "Alte setări ale chenarului"

Aceste accesorii (afişate ca un dreptunghi, faceţi clic pe acesta) asigură următoarele comenzi:

#### „Mutarea chenarului actv în faţă“ şi „Mutarea chenarului actv în spate“.

Chenarele de aspect se pot acoperi reciproc.

Cu aceste comenzi putem stabili ordinea acestora, deci care dintre chenare să fie aşezate mai în faţă respectiv mai în spate faţă, care pe care să o acopere.

Casetele text sunt întotdeauna în faţă, deci acoperă celelalte chenare, nu le putem acoperi cu imagini.

#### "Poziţionarea chenarului activ"

Cu aceste comenzi putem stabili unghiul de rotire, mărimea şi mărirea conţinuturilor. Cei trei paşi enumeraţi sunt cuprinse într-o fereastră de dialog cu mai multe etichete. Această grupă de comenzi se regăseşte şi în meniul context al chenarelor de aspect (clic dreapta pe chenar), pe lângă acestea puteţi selecta simultan mai multe chenare pentru a le seta parametrii identici.

În fereastra de dialog a grupei de comenzi găsiţi patru etichete: „Poziţie”, „Rotire”, „Mărime” şi „Mărire”

La toate etichetele, varianta „Păstrarea...” este implicită.

##### „Mărire“

Valoarea măririi se referă la dimensiunea imaginii din interiorul chenarului.

Puteţi păstra mărirea iniţială sau puteţi seta mărirea. Valoarea măririi se dă în procente.

Aceasta nu are efect asupra casetei de text. Pentru schimbarea dimensiunii textului trebuie să formataţi textul.

##### „Mărime“

Ne oferă posibilitatea setării dimensiunilor chenarului de aspect în centimetri sau potrivirea acestuia la dimensiunea imaginii. Acestea funcţionează şi la casetele text.

##### „Rotire“

„Rotire” este eticheta unde putem realiza rotirea imaginii. Rotirea va avea efect în editorul de produse.

Meniul „Rotirea imaginii”, roteşte imaginile în interiorul chenarului. Această rotire se referă la imagine, respectiv la chenarul de aspect. Dacă chenarul a fost rotit deja, rotirea pe care o setăm se adaugă la cea iniţială.

Putem roti şi casetele text cu aceste comenzi.

##### „Poziţie“

Cu aceste opţiuni puteţi aşeza imagini şi texte cu precizie milimetrică.

Ca şi punct de pornire luaţi în considerare lăţimea paginii (la cele verticale), respectiv înălţimea paginii (la cele orizontale).
Lăţimea paginii este valabilă pentru toate paginile duble ale fotocărţii.

Posibilităţi de repoziţionare:
Înainte: |  |  | „Deplasarea simultană a tuturor imaginilor“ |
„Alinierea centrului la o orizontală“ |  |  | „Alinierea centrului la o verticală“ |
„Alinierea în dreapta verticalei“ |  |  | „Alinierea în stânga verticalei“ |
„Alinierea peste o orizontală“ |  |  | „Alinierea sub o orizontală“ |

La centru, la dreapta, la stânga, sus şi jos, toate aceste expresii sunt valabile pentru chenarele de aspect. Orizontal şi vertical, se referă la suprafaţa cu aspecte a editorului. La centrare avem deasemenea posibilitatea aşezării chenarului în centrul paginii.

Atenţiune: Nu deplasaţi imaginile şi textele atât de mult încât acestea să părăsească suprafaţa ferestrei de editare. În acest caz, dacă deselectaţi imaginea deplasată nu mai aveţi posibilitatea să o reselectaţi pentru a o aduce într-o zonă vizibilă, astfel acesta va dispare automat din comanda dvs.

## Instrumente pentru imagini

După aşezarea imaginii în chenar, acestea se pot selecta, iar în bara cu accesorii a elementelor şi în meniul context (clic dreapta) găsiţi funcţii suplimentare de editare a acestora.

### Indicatorul de calitate (simbolul Smiley)

Este un ajutor important la mărirea sau micşorarea imaginilor, fiind reprezentat de un simbol smiley din bara cu accesorii, aceasta servind pentru evaluarea calităţii la procesare.

Smiley verde înseamnă: Rezoluţie imaginii este bună, deci procesarea va fi de bună calitate. Astfel procesarea imaginilor se va realiza fără pierderi calitative.

Smiley galben înseamnă: Rezoluţia imaginii nu este optimă pentru procesare. Procesarea imaginii la această dimensiune va genera pierderi calitative care nu sunt însă semnificative, astfel putem păstra această dimensiune, sau o putem micşora pentru a obţine calitatea ideală.

Smiley roşu înseamnă: Rezoluţia imaginii este prea mică pentru o procesare de bună calitate. (Acesta va fi însoţită de un semn al exclamării afişat peste imagine.) Nu este indicat să utilizaţi această dimensiune pentru procesare, acesta se va realiza cu pierderi calitative substanţiale. În acest caz micşoraţi imaginea sau utilizaţi alta cu o rezoluţie mai mare.

### "Micşorarea imaginii"
"Mărirea imaginii"

Putem modifica dimensiunea imaginii în interiorul unui chenar de aspect. Astfel putem scoate în evidenţă o zonă a imaginii. Imaginea poate fi mutată în interiorul chenarului dacă ţinem tasta mausului apăsată şi o deplasăm, aceasta în cazul în care imaginea este mai mare decât chenarul.

Mărirea sau micşorarea este se poate realiza cel mai simplu cu rozeta mausului.

Atenţie la indicatorul de calitate!

### "Editarea chenarului şi umbririi din jurul imaginii"

Pentru a scoate mai mult în evidenţă imaginea din fundal, acesta poate fi prevăzut cu un contur vizibil pe care-l tipărim sau procesăm.
Se poate stabili grosimea culoarea acestui contur.

Imaginea poate fi prevăzută şi cu umbra pe care o lasă pe fundal (are un aspect deosebit la fundalele deschise), dă impresia că levitează deasupra fundalului.
Pentru umbră puteţi stabili distanţa, intensitate şi direcţia. Direcţia se poate stabili prin mişcarea simbolului soare în jurul simbolului pământ.

În imaginile previzualizate puteţi verifica efectul setărilor.

Puteţi transfera setările făcute la toate imaginile selectate, la toate imaginile de pe pagină sau la toate imaginile fotocărţii.

### "Alte setări ale imaginii"

Este un grup de accesorii (este un simbol dreptunghiular, faceţi clic pe acesta) şi conţine următoarele comenzi:

#### "Rotirea imaginii la stânga"
"Rotirea imaginii la dreapta"

Aceste instrumente rotesc imaginea în cadrul chenarului de aspect cu 90 grade (fără a roti chenarul).
Această opţiune este importantă pentru cazul în care selectăm un alt aspect în care chenarul de aspect nu se modifică dar imaginea din chenar revine la poziţia iniţială, imaginea din aceasta va apărea fără rotirea făcută deja.

#### "Imagine ca fundal la stânga"
"Imagine ca fundal la dreapta"
"Imagine ca fundal pe ambele pagini"

Cu aceste comenzi, imaginea selectată va deveni fundal pe pagina din stânga, din dreapta respectiv pe ambele pagini.

Spre deosebire de selectarea elementelor de fundal, imaginea proprie selectată poate fi selectată şi editată cu editorul de imagini.

#### "Găsirea imaginii în fotocarte"

Caută şi selectează în fotocarte imaginea activă din selectarea elementelor.

#### "Căutare asemănătoare...”

Această comandă caută în acelaşi folder în care se află imaginea selectată. Acesta va căuta şi selecta imagini care au fost realizate la intervale foarte scurte de timp şi/sau sunt foarte asemănătoare. Gradul de asemănare poate fi setat cu un glisor. Dacă caută imagini foarte asemănătoare, este probabil să găsească foarte puţine, dar acelea sunt cu adevărat aproape identice.

#### "Corecţia automată a imaginilor la laborator "

Corecţia automată a imaginilor la laborator (CAL) este un program care corectează în mod automat în laborator luminozitatea şi alte proprietăţi ale imaginii în vederea obţinerii celei mai bune calităţi posibile. La imaginile pe care le-aţi optimizat deja cu un program de editare a imaginilor este indicat să dezactivaţi CAL. La imaginile care conţin cromatică ieşită din comun cum ar fi apusul de soare sau flacăra lumânării este deasemenea indicat să dezactivaţi CAL, pentru ca culorile originale să nu se denatureze. În aceste cazuri CAL ar estompa culorile roşiatice ale apusului de soare.

#### "Editarea imaginii"

Deschide programul de vizualizare a imaginilor cu funcţiile ei de editare (Vezi capitolul „Vizualizatorul de imagini”.)
Dacă lansăm din acest loc vizualizatorul de imagini, la închiderea acestuia, veţi fi chestionat dacă doriţi ca modificările să fie valabile numai pentru această comandă sau să fie salvate şi pe hard disk substituind imaginea originală.

## Instrumente pentru texte

### Inserare casetă text

Butonul „Text nou” de pe bara de instrumente sau din meniul context (clic dreapta pe spaţiul de lucru).

O casetă de text nouă în setarea implicită, va apărea în parte din stânga sus a paginii.
Caeastă casetă de text poate fi mutată în orice alt loc. În caseta de text va apărea textul implicit: - Textul dvs. –

### Instrumente pentru formatarea textului

Dacă o casetă de text este activă (este selectată), va apărea în bara de accesorii sau în meniul context (clic dreapta), câteva comanzi necesare formatării textului:

#### "Tipul de caractere"

Aici veţi regăsi fonturile instalate pe calculatorul dvs. Denumirea fonturilor va apărea scrisă în stilul fontului respectiv.

#### "Dimensiunea caracterelor"

Este o listă care conţine dimensiunile care pot fi alese.

#### "Culoarea caracterelor"

Aici se poate seta culoarea caracterelor.

#### "Culoarea de fundal a casetei text "

Putem colora după preferinţă culoarea fundalului casetei de text.

#### "Alte setări ale textului"

Este deasemenea un grup de accesorii (se poate recunoaşte după triunghiul de pe buton, faceţi clic pe acesta) cu următoarele comenzi:

##### "Aldin"
"Cursiv"
"Subliniat"

Aceste setări se referă la porţiunea de text selectată.

##### "Aliniere la stânga"
"Aliniere la dreapta"
"Aliniere completă"
"Centrat"

Aceste comenzi de formatare au efect asupra unui întreg alineat din caseta de text. Este valabil pentru alineatul pe care se află cursorul, sau pentru toate alineatele selectate - chiar parţial.

##### "Setările casetei de text"

Aici se poate stabili distanţa dintre text şi caseta de text. Acesta are importanţă mai ales dacă alegeţi o culoare pentru fundalul casetei de text.

#### Schimbarea parametrilor setaţi la texte

Schimbările parametrilor de formatare ale textelor sunt valabile pentru textele care se înscriu după poziţia actuală a cursorului text (aflate în dreapta acestuia), sau pentru porţiunile de text selectate.
În consecinţă dacă doriţi modificarea formatului unei porţiuni de text, trebuie să o selectaţi mai întâi.

Puteţi selecta o porţiune de text cu tasta din stânga a mausului apăsată şi glisându-l peste textul de selectat, sau prin deplasarea cu tastele săgeată a cursorului text, ţinând tasta SHIFT apăsată.

Un cuvânt poate fi selectat cu dublu clic.

Tot conţinutul casetei text se poate selecta cu combinaţia de taste CTRL+A.
După acestea faceţi clic pe comanda de formatare dorită.