# Selectarea elementelor

Denumim elemente acele componente editabile din care se compune un produs fotografic cum ar fi: imaginile aspectele şi fundalele. Înainte de a le edita trebuie să le alegem şi să le adăugăm între elementele selectate. În acest fel putem decide ce anume să ajungă în editorul de produse.

La multe produse fotografice, în antetul paginii se pot vedea anumite caracteristici ale produsului fotografic care se şi pot modifica.

În partea de sus a selectării elementelor se află o casetă de selectare în care putem decide ce categorie a elementelor să fie afişată, de exemplu: să fie afişate numai acele aspecte care au un număr anumit de chenare pe pagină, sau numai fundalele referitoare la natură.

Sub acestea se va afişa imaginea de previzualizare a acestor elemente, acestea pot fi trase cu mausul în editorul de produse.

Dimensiunea de afişare a elementelor se poate modifica cu glisorul din subsolul acestei pagini.

Selectarea elementelor se compune din mai multe tipuri de elemente, acestea fiind astfel localizate în diferite etichete. Acestea pot fi inserate în editorul de produse. Etichetele se pot modifica în funcţie de produsul care se editează.

Prezentarea etichetelor:

## Imagini

Această etichetă se divide din nou în două etichete „Local” şi „Albume Web”.

### Eticheta „Local”

Sub această etichetă găsiţi imaginile salvate pe calculatorul dvs. Asemănător cu browser-ul sistemului de operare în partea de sus a selectării elementelor puteţi căuta folderele cu imagini pe calculatorul dvs. sau pe unităţile de stocare ale informaţiei.

Sub structura de foldere sunt vizualizate imaginile pe care le conţine folderul selectat.

Dimensiunea de previzualizare a imaginilor se poate seta cu glisorul din subsolul paginii.

În meniul context (clic dreapta pe imagine) aveţi la dispoziţie comenzi referitoare la ordonare şi inserare:

#### „Căutare asemănătoare”

A képrendelésnél nem használható.

Nu se poate utiliza la comanda de fotografii.

Dacă aţi selectat o imagine, această funcţie va căuta în acelaşi folder imagini care au fost realizate în intervale de timp foarte apropiate şi/sau sunt asemănătoare. Gradul de asemănare se poate seta cu un glisor.

#### „Imagine ca fundal”

Cu aceste comenzi puteţi folosi imaginea proprie ca fundal pe pagina din stânga, din dreapta sau pe pagina dublă. Spre deosebire de fundalele oferite de program, fundalele din imagini proprii pot fi editate ulterior dacă faceţi dublu clic pe acesta.

#### „Imaginile selectate sub formă de colaj”

Cu această comandă putem realiza un colaj din mai multe imagini selectate. Dimensiunea şi poziţia imaginilor va fi potrivită automat. Comanda poate fi dată de mai multe ori în mod succesiv, până veţi obţine rezultatul dorit.
Imaginile pot fi mişcate liber în chenar, astfel le puteţi aşeza în aşa fel încât să se vadă detaliul cel mai important al imaginii.

#### „Ordonare după anumite criterii”

„Ordonare alfabetică după nume fişier sau cronologică”

#### „Actualizarea fişierelor”

Dacă în timp ce lucraţi cu programul mai copiaţi imagini în folderul selectat, acestea nu vor apărea imediat în previzualizare, astfel puteţi folosi această comandă pentru actualizarea conţinutului folferului. Această comandă va realiza recitirea conţinutului folderului.

#### „Afişarea numelor fişierelor”

Activarea sau dezactivarea afişării numelor fişierelor sub imaginile de previzualizare.

#### „Sortare după culoare”

Va arăta imaginile într-o fereastră nouă grupate în funcţie de compoziţia cromatică.
Imaginile pe care le afişează alăturate, vor fi în armonie dacă ajung pe aceeaşi pagină a fotocărţii. Cu dublu clic pe imagine acesta se va insera în pagina activă a fotocărţii. Sugestie: Alegeţi un fundal care are culoarea potrivită acestor imagini.

#### „Asistent fotocarte”

Se poate utiliza numai la fotocarte. Cu această comandă lansaţi asistentul fotocărţii.(Vezi în capitolul „Asistentul fotocărţii”.)

#### „Vizualizare fotografii”

Lansează vizualizatorul de imagini. (Vezi în capitolul „Vitualizatorul de imagini”.)
Vizualizatorul de imagini cu funcţii d editare a acestora se lansează şi prin dublu clic pe imagine. Atenţiune: Dacă aţi lansat vizualizatorul de imagini referitor la o imagine din fereastra de selectare a elementelor şi nu din spaţiul de lucru, atunci la salvare acesta va modifica conţinutul fişierului original. Bineînţeles această operaţie o puteţi realiza şi cu bună ştiinţă. Dacă nu doriţi acest lucru, inseraţi mai întâi imaginea în editorul de produse şi lansaţi vizualizatorul de acolo. La ieşirea din editor va apare o fereastră de chestionare în care selectaţi opţiunea „Numai pentru această comandă”.

### Eticheta „Albume Web”

Sub această etichetă aveţi posibilitatea să vă conectaţi la paginile web ale fotocomunităţilor „locr” şi „flickr”, şi să inseraţi imaginile de acolo.
Dacă nu sunteţi membru al acestor fotocomunităţi, vă puteţi înregistra la linkul „Info”.

În cazul „locr” aveţi posibilitatea să vă adăugaţi automat imaginile comandate în albumele locr.

### Inserarea imaginilor

Dacă doriţi aşezarea unei imagini produsul fotografic, trebuie să „trageţi” imaginea dorită, cu tasta din stânga a mausului apăsată, din fereastra de selectare a elementelor în chenarul din spaţiul de lucru. În acest fel imaginea se va aşeza în chenarul de aspect.

Chenarul de aspect se poate comporta în două moduri diferite:

1. Păstrarea dimensiunii chenarului şi decuparea imaginii. Chenarul de aspect rămâne neschimbat, lăţimea sau înălţimea imaginii se va potrivi la acesta în funcţie de modul în care se potriveşte raportul dintre laturile imaginii cu cea a laturilor chenarului.
   Porţiunile imaginii care cad în afara chenarului nu vor mai fi vizibile, dar ulterior putem modifica lăţimea sau înălţimea chenarului, putem mişca imaginea în interiorul chenarului sau putem seta mărirea imaginii din chenar cu comenzile „Mărirea imaginii / Micşorarea imaginii”.

2. Modificarea chenarului pentru ca imaginea să o umple în mod optim. Imaginea se va vedea în întregime, una din laturile chenarului se va potrivi la dimensiunea imaginii. Şi în acest caz se poate redimensiona chenarul de aspect. Dacă utilizaţi punctelel de dimensionare din colţurile chenarului, atunci veţi modifica dimensiunile în mod proporţional.

Dacă modificaţi numai lăţimea sau înălţimea chenarului, porţiunile imaginii care rămân în afara chenarului nu vor mai fi vizibile.
La mărirea chenarului de aspect imaginea din ea se va mări deasemenea, la micşorare însă acesta nu se va mai modifica, deci va trebui să o redimensionaţi cu comenzile „Mărirea imaginii / Micşorarea imaginii”.

## Aspect

Şi aici găsim două etichete: „Aspecte” şi „Passepartout”.

Aspectele au efect asupra paginii întregi în timp ce Passepartout numai asupra unei imagini.

#### Aspecte

„Aspect” se referă la aranjarea pe pagină a imaginilor şi a textelor.

Puteţi utiliza aspecte preconcepute care aparţin de program, puteţi crea aspecte noi, le puteţi salva şi reutiliza mai târziu.

În fereastra de selecţie în mod implicit vor apărea toate aspectele, puteţi însă filtra afişarea acestora în aşa fel încât să fie afişate numai anumite categorii de aspecte.

Cu dublu clic pe imaginea previzualizată a aspectului, acesta se va aşeza pe ambele pagini. Dacă doriţi ca acesta să fie valabilă doar pentru una dintre pagini, trageţi aspectul selectat (cu tasta din stânga a mausului apăsată) pe pagina dorită sau din bara de meniu din subsolul acestei pagini, cu comenzile: „Aşezarea şablonului de aspect la stânga”, „Aşezarea şablonului de aspect la dreapta” sau „Aşezarea şablonului de aspect pe ambele pagini vizibile”.

#### Passepartout

Acestea sunt şabloane cu ajutorul cărora putem decupa imaginea ca să aibă o anumită formă. În funcţie de şablonul ales, marginile imaginii poate să fie tăiate cu linie fermă sau cu transformare fină-treptată înspre imaginea de fundal.

Exemple:

În editorul de produse trageţi un şablon pe imaginea sau chenarul de aspect dorit. Efectul se va vedea imadiat.

## Design

Eticheta „Design” din selectarea de elemente se împarte în alte trei etichete: „Fundale”, „Elemente” şi „Clipart”.

#### Fundale

În fereastra de selectare, fundalele sunt ordonate după teme şi modul de utilizare. Implicit va apare categoria „Multicolor”.

Putem alege dintre aceste fundale multicolore cu textură sau din cele 36 culori pentru fundale.

Sub caseta de selectare sunt afişate imaginile de previzualizare a fundalelor.

Un fundal se poate aplica pe produs cu dublu clic pe imaginea previzualizată a acestuia, astfel fundalul se va aplica pe ambele pagini. Dacă doriţi să aplicaţi fundalul pentru una dintre pagini, trageţi acesta (cu tasta din stânga a mausului apăsată) pe pagina dorită sau utilizaţi comenzile din subsolul acestei pagini.

Altfel – puteţi aşeza aceste fundale pe toate paginile din dreapta sau din stânga, eventual pe toate paginile utilizând meniul context (clic dreapta pe un fundal).

Cu butonul „Descarcă mai mult”, puteţi să descărcaţi de pe internet alte fundale.

Ca fundal puteţi utiliza şi imagini proprii.

#### Elemente

Acestea se pot utiliza numai la anumite produse fotografice (de ex. Fotocărţi tematice, calendare şi câteva cadouri fotografice).

Aparţin de acestea aspectele preconcepute pentru fotocărţi tematice, şi sunt compuse din aspecte de pagină, fundale, eventual texte şi imagini.

Alte conţinuturi se pot descărca de pe internet şi instala cu butonul „descarcă mai mult” (vezi capitolul „Sugestii şi trucuri”).

#### Cliparturi

Cliparturile sunt elemente grafice cu care puteţi îmbogăţi paginile produselor fotografice. Alegeţi clipartul dorit şi trageţi-l în editorul de produse la locul dorit.
Poate fi aşezat în orice loc, se poate modifica oricât dimensiunea lor fără pierderi calitative.

## Rame

Numai la pânzele fotografice posterele de decor cu ramă umbrită.

Aici puteţi alege culoarea ramelor fotografice în care vor fi montate pânzele fotografice sau posterele de decor.