# PictureLive DVD

PictureLive DVD vă dă posibilitatea să vă petreceţi serile cu o proiecţie de diapozitive în faţa televizorului. Inseraţi DVD-ul în cititorul calculatorului sau în DVD player-ul personal şi redaţi înregistrarea de parcă ar fi un Video DVD. Proiecţia de diapozitive se aseamănă cu un film cinematografic şi se redă în acelaşi mod (Redare, oprire, derulare...)

## Bara de accesorii a PictureLive DVD-ului

PictureLive DVD dispune de o bară de accesorii a elementelor proprie, aceasta diferă de cele ale editoarelor altor produse.

Aici veţi găsi urmăroarele posibilităţi de setare:

#### Titlul DVD-ului

Aici puteţi da un titlu DVD-ului dvs. Aceasta se va afişa în meniul principal al DVD-ului sub formă de titlu.

#### Muzică/Efecte

Expunerea de diapozitive este dotat cu un titlu, cu un meniu principal care conţine imagine (deseori cu animaţii 3D) şi cu muzică de fond. Următoarele imagini vor apare cu efect de tranziţie.
Introducerea şi efectele de tranziţie alcătuiesc o temă care poate fi selectată. Dacă faceţi un clic pe semnul de întrebare de lângă chenarul de selecţie, browserul de internet va deschide o pagină web unde puteţi vedea câteva exemple pentru diferite teme.
În cazul Firefox, la browser va trebui să instalaţi o componentă, care va fi oferită automat spre descărcare.

#### Timpul de afişare al imaginilor

Aici se poate seta durata cât să rămână o imagine afişată pe ecran. Acest timp se poate seta în intervalul de 1-60 secunde. O afişare de minim 5 secunde vă dă posibilitatea să savuraţi suficient o imagine. Dacă înmulţim numărul total al imaginilor cu durata de afişare, vom regăsi durata de redare totală a PictureLive DVD.

#### Ordonare

Ordonaţi expunerea imaginilor cronologic sau după ordinea alfabetică a denumirilor fişierelor. Dacă doriţi ca imaginile să fie afişate în ordinea realizării lor, este indicat să le ordonaţi cronologic. Dacă în prealabil le-aţi sortat şi redenumit după anumite teme, atunci este indicat să alegeţi afişarea acestora în ordine alfabetică.

Ordinea imaginilor se poate schimba manual în editor prin mutarea acestora.

#### Rotirea imaginilor

Cu ajutorul celor două simboluri de rotire, puteţi roti o imagine (sau mai multe) în sensul rotirii acelor de ceasornic, sau invers, pentru a fi afişate în poziţia naturală.

#### Alegerea imaginii de titlu

Imaginea selectată pentru meniul principal va fi utilizată ca imagine de titlu împreună cu efectele şi muzica de fundal aleasă. Această imagine nu este cea care va fi tipărită pe DVD sau pe coperta acesteia.

#### Ştergerea imaginilor

Imaginile selectate pot fi şterse cu clic pe butonul respectiv sau butonul DEL de pe tastatură.

## Editorul PictureLive DVD-ului

Toate imaginile alese şi inserate vor apărea previzualizate în miniatură în editorul produsului.

Imaginea selectată ca imagine de titlu pentru DVD va fi afişată într-un chenar.

Dacă poziţionaţi mausul deasupra unei imagini din editorul de produse, se vor afişa informaţii despre acea imagine: dimensiunea fişierului, denumirea acestuia şi data realizării ei.

Se poate muta imaginea pentru schimbarea ordinii de expunere pe DVD.

Cu dublu clic pe imagine se deschide vizualizatorul de fotografii pentru a edita imaginea. (Vezi capitolul „Editarea imaginilor”.)