# Asistentul fotocarte

Asistentul fotocărţii are mai multe etichete, în acestea puteţi realiza setările pentru fotocartea în curs de editare.

## Imagini

La eticheta „Imagini” găsiţi browserul de imagini pentru alegerea imaginilor şi/sau folderelor întregi.
Setaţi proprietăţile speciale ale fotocărţii cum ar fi modul de legare, numărul mediu de imagini pe pagină şi numărul de pagini ale fotocărţii.
(Din motive de calculaţia şi de fabricaţie, numărul de pagini este în intervalul de 26-130, aceasta putând fi modificată în paşi de câte 8 pagini.)

Dacă aţi selectat imaginile pentru fotocarte, asistentul va calcula numărul optim de pagini şi numărul mediu de imagini pe pagină.

Acum puteţi modifica numărul mediu de imagini pe pagină şi numărul de pagini.
Dacă aţi selectat mai multe imagini decât ar încăpea în numărul de pagini pe care l-aţi dat, atunci asistentul va selecta în mod automat imaginile. Funcţiile referitoare la acestea le veţi găsi sub eticheta „Selectarea automată a imaginii”.
Dacă faceţi clic pe butonul „Afişarea grupării” veţi vedea imaginile pe care le-a ales asistentul. În această vizualizare imaginile se vor ordona în grupe după modul în care asistentul a realizat această grupare. Imaginile alese vor fi marcate prin bifare, acestea pot fi îndepărtate din selecţi cu ajutorul meniului context (clic dreapta, sau cu simbolul coşului de hârtii.
Metodele de grupare se pot seta şa eticheta corespunzătoare (vezi în cele ce urmează).
Evident, mai târziu aveţi posibilitatea să adăugaţi imagini dintre cele care nu au fost alese de asistent, puteţi înlocui imaginile, le puteţi modifica dimensiunea şi aşezarea în pagină, sau puteţi îndepărta imaginile nedorite.

Bara de stare din partea dreaptă vă arată gradul de umplere al fotocărţii cu verde. Cu alb putem vedea locurile pe care le mai aveţi la dispoziţie, iar cu roşu este vizualizată proporţia în care imaginile nu au fost folosite de către asistent prin selectarea automată

## Fundal

Cu această opţiune se poate seta modalitatea de alegere automată a fundalelor pentru paginile calendarului. Fundalele pot fi alese una câte una sau combinate între ele.

Cu opţiunile activate, asistentul va alege în mod automat fundalele.

„Alb” şi „Negru” – Aici puteţi selecta ca asistentul să utilizeze fundale albe şi/sau negre.
Dacă de exemplu nu vă sunt pe plac fundalele negre, dar le doriţi pe cele albe, atunci bifaţi numai la opţiunea „alb”.

„Utilizarea imaginilor personale ca fundal” – Dacă această opţiune este activă, atunci o imagine care umple o pagină dublă va fi utilizată ca fundal.

Fundalele decente (culori nu prea puternice), cele mediu deschise sau cele puternice (stridente) vă stau la dispoziţie într-o paletă de 36 culori şi nuanţe diferite. Asistentul fotocărţii va încerca să aleagă culoarea fundalelor în concordanţă cu compoziţia cromatică a imaginilor.

Dacă nu bifăm nici o opţiune, fundalul va fi alb pe fiecare pagină a fotocărţii.

Fundalele pot fi schimbate ulterior în mod manual pe oricare pagină sau pagină dublă a fotocărţii.

## Aspect

Aici se poate seta principiul după care programul să aranjeze imaginile pe paginile fotocărţii.
Vezi imaginile de exemplificare.

Dacă este activată opţiunea „Cât mai multă suprafaţă...”, atunci cea mai mare parte a paginilor fotocărţii (cel puţin 80%) va fi acoperită cu imagini.

Dacă ulterior doriţi să adăugaţi şi texte, este indicat să utilizaţi o opţiune cât mai aerisită. Astfel veţi avea loc suficient pentru reaşezarea imaginilor şi pentru casetele de text.

Dacă doriţi să ordonaţi imaginile, bifaţi opţiunea „Suprapus, rotit”. Aceasta va aduce cu sine aşezarea mai aerisită a imaginilor.

Opţiunea „Imagini panoramă” este indicată pentru aşezarea imaginilor cu formatul deosebit (raportul laturilor de cel puţin16:9).

Ulterior aspectele pot fi ataşate de fotocarte, puteţi insera imagini, le puteţi roti sau modifica dimensiunea, iar la imaginile care se acoperă reciproc puteţi hotărî ordinea lor – care este mai înfaţă sau mai în spate.

## Grupare

Cu aceste opţiuni putem seta modul în care imaginile vor fi ordonate şi repartizate.
Imaginile pot fi grupate în funcţie de evenimente – adică în ordine cronologică, sau după nume – în ordine alfabetică.

Evenimentele scurte sunt de obicei legate de concedii sau sărbători. Grupele se vor realiza în aşa fel încât între imagini diferenţa de timp a momentului fotografierii să fie de maxim 10 minute.
Fiecare oprire respectiv repornire a aparatului de fotografiat va genera o grupă nouă.
Evenimentele de lungă durată sunt legate de obicei de anuare, cărţi despre bebeluşi, etc. în acest caz întâlnim imagini realizate într-un interval mai mare de timp, fotografiate în momente aleatorii, repartizate întâmplător. În acest caz, intervalul de timp maxim cuprins într-un grup este de 5 zile.
Opţiunea „Ordonare după numele fişierului” se poate utiliza dacă, în prealabil am ordonat şi redenumit imaginile pe Hard Disc, sau nu au fost realizate cu aparate foto digitale (scanate, de pe CD, adică de obicei fotografii analogice digitizate prin orice metodă).
Gruparea se realizează în ordine alfabetică, mai întâi a folderelor, după care a fişierelor de imagine.

Sugestie: Să presupunem că avem un folder cu denumirea de Franţa şi cuprinzând imaginile cu denumirile „img1004”, „img1005” şi „img1006” – pe de altă parte un folder cu denumirea Asia cuprinzând imaginile cu denumirile „pic1100”, „pic1101” şi „pic1102”. În acest caz, imaginile vor fi grupate mai întâi după numele folderelor, abia după aceea după numele fişierelor, astfel grupul de imagini „pic...” va fi în faţa grupului de imagini „img...”, chiar dacă litera „i” este înaintea lui „p”. Dacă aţi dori să schimbaţi ordinea, deoarece aţi fost mai întâi în Franţa şi abia după aceea în Asia, vă propunem să adăugaţi o cifră în faţa denumirii folderelor, de ex. 1Franţa şi 2Asia. Astfel imaginile din folderul 1Franţa, vor fi în faţa imaginilor din folderul 2Asia, deoarece în ordinea alfabetică 1 precede pe 2.

## Selectarea automată a imaginii

Aici puteţi seta dacă programul să aleagă imagini asemănătoare, neclare, slab iluminate sau cu intensitatea slabă a culorilor. Aceasta este important în cazul în care imaginile trebuie alese.

## Pregătirea fotocărţii

Cu butonul „Iniţializarea fotocărţii” activăm asistentul şi inserăm imaginile, aspectele şi fundalele în fotocarte.

Fotocartea realizată în mod automat se poate reedita după preferinţele dvs. Despre aceasta puteţi citi în capitolul „Fotocarte”.

## Observaţie referitoare la asistentul fotocărţii

Asistentul fotocărţii este un program care ajută un utilizator începător să realizeze rapid o fotocarte. Prin aceasta utilizatorul nu este realizatorul în fapt al fotocărţii, astfel s-ar putea întâmpla ca rezultatul obţinut să nu fie în totalitate conform aşteptărilor, şi să nu fie pe placul acestuia. Din acest motiv, în cele mai multe cazuri trebuie modificată ulterior. Orice poate fi modificat ulterior! Ca exemplu, studiaţi paginile realizate de asistentul cărţii şi recunoaşteţi în acestea opţiunile şi posibilităţile programului. Ce veţi lăsa sau ce veţi modifica? Este la latitudinea dvs., creativitatea personală nu poate fi înlocuită de nici un calculator.