# Comanda fotografiilor

În cazul comandării de fotografii (Premium, standard sau poster) pot fi utilizate numai fişiere de imagine. Numai cu acestea sunt vizualizate în bara de instrumente a elementelor proprietăţile produselor (ex. dimensiunea, cantitatea), şi numai în acest putem seta aceste valori

## Schiţa interfeţei programului

Antet pentru comenzile programului
Sus selectare elemente jos browser-ul cu previzualizarea fotografiilor | Bara de accesorii a elementelor cu posibilităţile de setare a imaginilor
Editorul produsului (Aici puteţi vizualiza, formata şi edita imaginile alese, pe care ulterior le puteţi comanda.)
Bara de accesorii a produselor cu glisorul de zoom şi butonul de comandă

## Selectare elemente la comanda fotografiilor

Selectarea imaginilor are două etichete: „Local” şi „Albume web”.

### Eticheta „Local”

Sub această etichetă veţi găsi imaginile de pe propriul calculator. Asemănător cu browser-ul sistemului de operare, selectarea de elemente vă permite să căutaţi imaginile în folderele cu imagini de pe diferite unităţi de discuri.

Sub acestea sunt afişate toate imaginile din folder.
Imaginile utilizate deja la fotocarte sunt marcate prin bifare.

Dimensiune de afişare a fotografiilor se poate seta cu glisorul de jos.

În meniul context (clic dreapta pe imaginea afişată) vă stau la dispoziţie diferite forme de afişare, ordonare, inserare::

#### „Ordonare”

Puteţi ordona imaginile alfabetic după numele fişierului sau cronologic după momentul realizării fotografiei.

#### „Actualizarea fişierelor”

Dacă în timp ce lucraţi cu programul aţi realizat modificări în folderul afişat (aţi copiat fişiere noi), acestea nu vor fi afişate imediat. Această comandă are ca rezultat recitirea informaţiilor din folder şi afişarea actualizată a imaginilor.

#### „Afişarea numelor fişierelor”

Activează sau dezactivează afişarea numelor fişierelor sub imaginile pervizualizate.

#### „Sortare după culoare”

Afişează imaginile într-o fereastră nouă grupate după compoziţia cromatică a acestora.
Dacă faceţi dublu clic pe imagine o puteţi aşeza în editorul de produse fotografice.

#### „Vizualizare fotografii CEWE”

Lansează programul de examinare şi editare a fotografiilor. (Vezi capitolul „Examinatorul de fotografii”.)
Acest program poate fi lansat şi cu clic dublu pe imagine. Atenţiune! Dacă editaţi imaginea pornind din acest browser (nu din editorul produsului), atunci modificările realizate se vor regăsi în fişierul original. Dacă nu doriţi acest lucru, atunci salvaţi imaginea cu un alt nume sau inseraţi imaginea în editorul produsului şi deschideţi-l de acolo (la salvare alegeţi opţiunea „Numai pentru comandă”).

### Eticheta „Albume Web”

Sub această etichetă aveţi posibilitatea să vă înregistraţi la fotocomunităţile „locr” şi „flickr”, şi să vă inseraţi fotografiile postate pe aceste pagini în produsele fotografice. Dacă nu sunteţi membru al acestor fotocomunităţi, puteţi să vă înregistraţi prin link-ul „Info”.

Aveţi şi posibilitatea postării imaginilor comandate pe pagina „Locr”.

### Inserare imagini

Dacă doriţi să inseraţi o imagine în produsul fotografic, glisaţi imaginea cu tasta din stânga a mausului apăsată până în spaţiul de lucru al editorului de produse.

Puteţi glisa foldere sau subfoldere întregi în editorul produselor fotografice. În acest fel toate imaginile din folder vor fi inserate în produsul fotografic.

## Bara de instrumente a elementelor pentru comanda fotografiilor

În această bară de instrumente puteţi seta una sau mai multe proprietăţi a fotografiilor:

### Inscripţionarea fotoindexului

(Numai la fotografiile Premium)

La fotografiile procesate veţi primi un index fotografic. Aceasta este o foaie (la multe fotografii comandate pot fi mai multe foi), cu vizualizarea în miniatură a fotografiilor comandate.

Aici puteţi introduce titlul care se tipăreşte pe acest index. Cel mai bine este să daţi un nume sugestiv cum ar fi: „Concediu la marea Egee - 2008” vagy „Tanti Maria – Aniversare de 60 de ani”.

### Dimensiune

La comanda simplă a copiilor fotografice clasice puteţi seta pentru fiecare imagine numărul de bucăţi şi dimensiunea fotografiei, dar numai dacă nu aţi selectat imagine în editorul de produse.

Pentru fiecare imagine în parte puteţi seta dimensiunea dorită şi numărul de exemplare (faceţi clic pe imagine în spaţiul de lucru al editorului de produse), de ex. dacă doriţi ca unele imagini să fie procesate în mai multe exemplare sau la alte dimensiuni.

### Ajustarea imaginilor

La fotografii, formatul clasic are raportul dintre laturi de 2:3 (aparate analoage), dar aparatele digitale de astăzi folosesc deseori alte rapoarte.

În antetul editorului de produse puteţi selecta raportul dimensional al laturilor fotografiei procesate, dacă diferă de raportul de 2:3.
Dacă nu aţi selectat imagini în editorul de produse, setarea are efect asupra tuturor imaginilor.

Fotografiile care au raportul iniţial de 2:3 vor fi în aşa fel procesate şi tăiate încât se va vedea întreaga fotografie.

La folosirea opţiunii „Format imagine clasic (2:3)”, acele imagini care au un alt raport al laturilor, formatul iniţial va fi tăiat în aşa fel încât imaginea va fi pe hârtia fotografică în raport de 2:3. Aceste imagini vor apărea deja cu zonele care se taie haşurate în editorul de produse.

Cele mai multe imagini nu sunt afectate de faptul că se taie puţin din marginea lor, în câteva cazuri însă se pot pierde detalii importante (ex. picioarele sau părul). Din acest motiv, în cadrul aceleaşi comenzi se pot alege formate diferite. Se pot selecta imagini şi se poate aplica alt format pentru cele selectate.

### „Optimizare”

Corecţia automată a imaginilor (CAI) corectează în laborator luminozitatea, echilibrul albului şi alte caracteristici ale imaginii în aşa fel, încât să se obţină cea mai bună calitate pentru fotografie.

Optimizarea poate fi activată sau dezactivată prin bifarea opţiunii „Optimizare”, sau respectiv prin scoaterea bifării.

Dezactivarea CAI este indicată în cazurile în care aţi realizat deja o corecţie cu un program de editare a imaginilor, sau dacă imaginea are o cromatică deosebită, ieşită din comun, cum ar fi apusurile de soare sau flacăra lumânării (ecilibrul de alb corectat automat ar denatura culoarea roşiatică respectiv gălbuie a acestora).

La imaginile previzualizate în editorul de produse se poate activa sau dezactiva optimizarea imaginii pentru fiecare imagine în parte.

### „Îndepărtarea elementelor selectate din listă”

Comanda va şterge elementele pe care le selectaţi, dintre cele care au fost alese şi aşezate în editorul de produse.

## Editorul de produse pentru comanda de fotografii

În fiecare editor de produse, imaginile alese vor fi afişate într-o listă, împreună cu imaginile de pervizualizare în miniatură.

Cu o imagine afişată, adică previzualizată, se pot realiza următoarele operaţii - setări:
În antetul ferestrei de editare putem activa sau dezactiva CAI pentru oricare imagine.
În partea din stânga jos a imaginii previzualizate există o casetă pentru alegerea dimensiuni fotografiilor. În dreapta acestuia putem să setăm numărul de bucăţi, adică câte copii dorim să comandăm din acea fotografie.

Aceste opţiuni, precum şi cele referitoare la raportul laturilor se pot seta şi în antetul paginii, în bara cu accesorii a elementelor. Setările sunt valabile pentru toate imaginile selectate, în cazul în care nu este selectată nici o imagine, setările sunt valabile pentru toate imaginile.

Sugestie: Având în vedere că dimensiunea, cantitatea, raportul laturilor şi optimizarea se pot seta simultan pentru toate imaginile numai dacă nu este selectată nici o imagine, puteţi avea probleme în editorul de imagini dacă nu este selectată nici o imagine şi toate rândurile editorului sunt pline. În acest caz, în ultimul rând al spaţiului de lucru nu mai aveţi loc să faceţi clic pentru deselectare. Selectaţi toate imaginile cu „CTRL+A”. În acest caz setările sunt valabile pentru toate imaginile, de parcă nu ar fi selectată nici una.

Bara de sub imaginea previzualizată, prin colorarea ei arată dacă imaginea are calitatea necesară unei procesări de calitate bună.
Verdele înseamnă: imaginea are rezoluţia necesară obţinerii unei calităţi bune la dimensiunea aleasă pentru fotografie.
Galbenul înseamnă: rezoluţia imaginii pentru dimensiunea aleasă este suficientă, se poate procesa cu pierderi calitative minime. Puteţi accepta această dimensiune, sau puteţi reduce dimensiunea fotografiei (de ex. de la format de 10 la format de 9).
Roşul înseamnă: Rezoluţia imaginii est prea mică pentru dimensiunea aleasă, pierderile calitative vor fi substanţiale. (În acest caz va apare un simbol de atenţionare pe imagine.) În această situaţie puteţi comanda fotografia la o dimensiune mai mică (pentru a obţine calitatea corespunzătoare) ori renunţaţi la aceasta..

## Bara de accesorii a produselor

În bara de accesorii a produselor găsiţi următoarele instrumente utilizabile pentru toate produsele.

#### „Vizualizare Zoom”

Cu acesta puteţi modifica dimensiunea de afişare (vizualizare) a imaginilor.

Dimensiunea fotografiilor procesate nu se modifică, această setare are efect numai asupra dimensiunii de afişare pe ecran a imaginilor în vederea vizualizării mai detaliate sau în ansamblu a acestora.

#### Pentru comandă

În dreapta jos aveţi afişată numărul de fotografii pregătite pentru comandă, preţul total al acestora şi butonul cu care treceţi la coşul de cumpărături.