# Setări

La setări putem să decidem modul în care să acţioneze programul în diferite situaţii.

Dacă nu sunteţi iniţializat în mod corespunzător în domeniul informaticii şi totul funcţionează ireproşabil, vă propunem să lăsaţi setările aşa cum sunt.

Unele opţiuni sunt utilizabile numai dacă anumite produse se află în ofertă.
Dacă lipsesc unele din opţiunile pe care le prezentăm, înseamnă că la dvs. acele produse fotografice nu se pot comanda.

Fereastra de opţiuni din partea stângă are mai multe etichete.

#### „Fereastră”

##### Suprafeţe derulabile

###### Ordonarea flexibilă a domeniilor de lucru: glisarea şi derularea părţilor din fereastră

Dacă este activată această opţiune, atunci unele ferestre pot fi scoase din fereastra principală şi pot fi aşezate oriunde pe ecran. Aceasta poate fi un avantaj la sistemele cu două monitoare, dacă se realizează pe unul dintre monitoare alegerea elementelor, iar pe celălalt alegerea imaginilor. În mod asemănător puteţi utiliza mai judicios monitoarele cu raportul laturilor de 16:9.
Ferestrele se pot reaşeza în poziţia iniţială cu „Restabilirea aspectului iniţial al ferestrei”, comandă care se află mai jos.

###### Ordonarea verticală a etichetelor pentru imagini/aspecte/fundale

Dacă este activată această opţiune, atunci etichetele de la selectarea elementelor se vor afla în chenarul din dreapta. În alte situaţii acestea se află în chenarul de sus.

###### Restabilirea aspectului iniţial al ferestrei

Dacă între timp am mişcat anumite părţi din fereastra de lucru, această opţiune le restabileşte la poziţia iniţială, - în cazul în care nu mai doriţi altă aşezare a ferestrelor sau nu mai găsiţi vreo fereastră..

##### Funcţionarea selecţiei de imagini

###### Alegeţi folderul pentru căutarea imaginilor.

Alegeţi folderul implicit, pe care să-l afişeze browser-ul la lansare.
În mod standard acesta este folderul „Imagini proprii” (calea de acces poate fi diferită).
Dacă faceţi clic pe „Răsfoire”, va apărea fereastra de dialog în care puteţi selecta un alt folder.

###### Dublu clic pe icoană deschide imaginea în previzualizare

Cu imagini previzualizate (în miniatură) vă veţi întâlni la alegerea elementelor în editorul de produse. Cu această opţiune puteţi seta ca prin dublu clic pe imaginea previzualizată să se lanseze examinatorul de imagini, care serveşte şi la editarea imaginii. Examinatorul de imagini poate fi lansat întotdeauna din meniul context (clic dreapta pe imaginea previzualizată

###### Afişarea numelui fişierului în browserul de fişiere

Aici se poate seta ca în timpul alegerii elementelor, denumirea fişierului să fie afişată sub imagine. În setarea implicită numele fişierelor nu apare.

#### „Foldere”

##### Foldere temporare

###### Alegeţi folderul în care programul să stocheze fişierele temporare, fotocartea etc.

Aici se poate seta aşa zisul folder de lucru, în care programul să salveze temporar fişierele necesare realizării proiectului.
În setarea implicită acesta este folderul „Fişiere personale” (calea de acces poate să difere).
Dacă faceţi clic pe „Răsfoire”, va apărea fereastra de dialog în care puteţi selecta un alt folder.

###### Salvarea datelor autorecovery

Este o comandă cu care puteţi preveni pierderea informaţiilor în cazul penelor de curent sau restartărilor.
Dacă este activată această opţiune, programul va salva periodic (de ex. la fiecare 5 minute) datele necesare în aşa fel, încât la repornirea programului să puteţi salva lucrarea.

Puteţi alege şi folderul în care să se salveze aceste date

###### Comportamentul la pornire

Dacă „Căutarea automată a actualizărilor” este activ, atunci programul, la fiecare pornire va căuta pe internet actualizările noi ale programului şi a listei de preţuri. Acestea pot fi descărcate şi instalate. Astfel veţi dispune întotdeauna de cea mai nouă versiune a programului.

#### „Editor”

##### Comportamentul imaginilor la inserare

Aici se poate seta comportamentul chenarelor în cazul diferitelor produse fotografice, dacă dimensiune fotografiei nu este identică cu cea a chenarului în care se inserează.

###### „Păstrarea dimensiunii chenarului şi decuparea imaginii”

În felul acesta putem insera imaginile în aşa fel încât chenarul să nu-şi schimbe dimensiunile, iar imaginea inserată să se aşeze în centrul chenarului însă cu porţiunile care nu mai încap sunt tăiate (vezi mai jos în mijloc). Deci părţile imaginii din afara chenarului nu mai sunt vizibile. Imaginea poate fi mişcată ulterior în interiorul chenarului, în aşa fel încât detaliile importante ale acesteia să nu se piardă. (Sau detaliile pe care nu le doriţi să nu fie vizibile.)

###### „Modificarea chenarului pentru ca imaginea să o umple în mod optim"

În acest caz aducem la unison raportul dimensional a laturilor chenarului cu cele ale imaginilor pe care le înserăm (vezi mai jos în dreapta). Latura cea mai lungă a imaginii va fi adusă la aceeaşi dimensiune cu chenarul.
Aceasta poate schimba în unele cazuri în mod radical aspectul, mai ales dacă aşezăm o imagine de tip portret într-un chenar de tip vedere, iar imaginea se va vedea în întregul ei, chiar dacă redimensionăm chenarul.

Exemple:

Chenar gol | Păstrarea dimensiunii chenarului Anumite zone ale imaginii nu sunt vizibile datorită chenarului. | Schimbarea dimensiunii chenarului Chenarul preia raportul laturilor imaginii

##### Grilaj ajutător

Aici se poate activa afişarea grilajului ajutător şi puteţi seta distanţa dintre liniile acesteia.

##### Verificare ortografică în timpul scrierii

Cu această opţiune puteţi activa verificarea ortografică automată în timpul scrierii.

##### Poziţionarea automată a imaginilor, dacă sunt prea aproape de margine

Foloseşte la setarea modului în care va fi aşezată o imagine inserată dacă acesta este prea aproape de marginea fotocărţii, calendarului, pânzei sau posterului de decor.

De obicei imaginile care au dimensiunea asemănătoare cu cea a chenarului se potrivesc cu acesta, câteodată se poate întâmpla să depăşească puţin marginile. Aceasta serveşte la evitarea marginilor albe ale fotografiei după tăiere.

#### „Ramă şi umbră”

##### Proprietăţile ramelor

Aici puteţi seta dacă în jurul imaginii să existe ramă, lăţimea şi culoarea acesteia.

Proprietăţile ramelor se pot seta individual în cazul fiecărei imagini, sau pot fi chiar îndepărtate, toate acestea în meniul context al imaginii, cu utilizarea comenzii „Comenzile imaginii...”.

##### Proprietăţile umbririi

Activaţi această opţiune pentru a fi vizibile umbrele imaginilor dvs.

Distanţa umbrei arată distanţa la care se află umbra sub imagine.
Intensitatea înseamnă gradul în care umbra acoperă elementele umbrite. Se poate seta să fie mai deschisă sau mai închisă.
Cu simbolul soarelui care poate fi deplasat cu mausul se poate seta direcţia umbririi.
În imaginea de previzualizare, proprietăţile umbrei sunt afişate în mod grafic.

Acestea sunt setări globale, astfel se materializează la fiecare imagine pe care o inseraţi, nu numai pentru cele care au fost inserate deja!

#### „Asistent”

###### „Pornirea automată a asistentului fotocărţii”

Se poate seta ca la editarea fotocărţii, mai întâi să pornească asistentul. Dacă preferaţi pregătirea manuală a fotocărţii atunci dezactivaţi această opţiune..

###### „Pornirea asistentului pe pagina de ajutor”

Se poate seta dacă înainte de pornirea asistentului să apară şi pagina care explică fazele lucrului, locul unde pot decide dacă doresc sau nu utilizarea asistentului. Dacă sunteţi sigur că doriţi întotdeauna să utilizaţi asistentul, dezactivaţi această opţiune şi puteţi lansa imediat asistentul.

###### „Afişarea selecţiei realizate de asistent în cazul imaginilor”

Putem seta ca în cazul fotografiilor premium sau obişnuite şi posterelor comanda să înceapă prin alegerea realizată de asistent. Se poate alege selectarea prin vizualizatorul de fotografii sau prin asistentul clasic

#### „Viteză”

###### Dimensiunea cache pentru imagini

Dimensiunea cache influenţează viteza cu care lucrează programul. Cache este acea zonă a memoriei RAM, pe care un program îl ocupă în timpul funcţionării. Cu cât este mai mare memoria cache, cu atât este mai mare viteza cu care rulează programul, deoarece poate să stocheze cu atât mai multe date (imagini) în memorie şi nu trebuie să citească în permanenţă de pe Hard Disk. Cu cât aveţi mai puţină memorie la dispoziţie, cu atât programul lucrează mai lent.

Opţiuni

###### „Utilizarea unei rezoluţii mari la vizualizare” ,

###### „Aducerea la unison a marginilor prin utilizarea culorilor de tranziţie” ,

###### „Încărcarea în editor a imaginilor vizualizate cu rezoluţie mare”

Aceste opţiuni încetinesc funcţionarea calculatorului, dar oferă o vizualizare mai bună a produselor pe ecran.
Dacă programul funcţionează prea lent, vă sfătuim să dezactivaţi aceste opţiuni. Aceasta nu va influenţa calitatea finală a produselor.

###### „Utlizare Exif Thumbnail”

Multe aparate fotografice salvează o imagine miniaturală de previzualizare între informaţiile exif ale imaginii.
Utilizând această opţiune, programul va folosi pentru previzualizare aceste imagini şi nu va genera alte imagini de previzualizare proprii.
În felul acesta afişarea fotografiilor se produce ceva mai repede, dar calitatea imaginilor de previzualizare din exif poate fi ceva mai slabă calitativ.

La opţiunea următoare:

###### „Să nu verifice subfolderele în arborele de foldere”

În această situaţie, în browserul de foldere nu putem să vedem dacă există subfoldere. În faţa fiecărui folder se află câte un semn „+” chiar dacă acesta nu conţine subfoldere.
Activarea acestei opţiuni poate însemna mărirea vitezei de citire de pe reţea, este binecunoscut faptul că citirea datelor prin reţea este mai lentă decât citirea de pe propriul Hard Disk.

#### „Imagini”

##### „Corecţia efectului de ochi roşii la poze făcute cu blitz”

Putem seta corecţia automată în cazul în care imaginea este afectată de efectul de ochi roşii.
Posibilităţi: Să întrebe în cazul fiecărei imagini dacă să realizeze corecţia, să corecteze automat la toate imaginile, să nu utilizeze corecţia la nici o imagine. (Faptul că imaginea a fost realizată cu blitz, se poate citi în cele mai multe cazuri din fişierul exif, acestea fiind date care se salvează împreună cu imaginea.)

##### "Corecţia automată a imaginilor (CAI)"

În acest loc aveţi posibilitatea activării acestei funcţiuni. Este indicată utilizarea acestuia mai ales la imaginile editate programul de editare a imaginilor (Aceasta reiese din fişierul exif). Puteţi seta ca să ofere corecţie automată pentru fiecare imagine în parte, să utilizeze în mod automat corecţie pentru toate imaginile, respectiv pentru nici una.

#### „Reţea”

Aici putem seta modalitatea de conectare a programului la internet.

Aceste setări nu sunt necesare dacă realizaţi comanda cu CD.

##### Proxy

Dacă aveţi o conexiune de internet corespunzătoare este suficient să utilizaţi opţiunea „Utilizez Proxy de sistem”. Astfel programul va utiliza conexiunea şi setările de internet ale calculatorului.

Utilizaţi opţiunea „Utilizez Proxy personal” numai dacă în cadrul unei reţele mai mari lucraţi cu proxy propriu sau cu un „Zid de flăcări”.
Întrebaţi inginerul de sistem despre setările corecte ale acestuia.

#### „Despre program...”

Afişează numele programului, versiunea, drepturile de autor, precum şi adresele de e-mail pentru susţinerea programului.