# Examinatorul de fotografii

Examinatorul de fotografii poate fi lansat direct pentru vizualizarea sau editarea unei fotografii, sau poate fi lansat ca program-obiect din oricare editor de produse cu acelaşi scop (aceasta are importanţă dacă dorim să efectuăm modificări asupra conţinutului fotografiei).
În acest caz ne mai întâlnim cu câteva comenzi noi.

### Lansarea examinatorului de fotografii ca program-obiect sau ca asistent

O imagine se poate deschide în felul următor:

1. Dacă daţi dublu clic pe imaginea vizualizată.
2. Prin lansarea examinatorului de fotografii din meniul context (clic dreapta pe imaginea vizualizată, alegeţi „Vizualizare fotografii...”).

Prin folderul care conţine imaginile puteţi naviga cu butoanele: „Prima imagine”, „Imaginea precedentă”, „Imaginea următoare” şi „Ultima imagine”. Nu trebuie să închideţi examinatorul de fotografii dacă doriţi să lucraţi cu alte imagini. Cu butonul „Încărcare listă nouă” (la dreapta jos) puteţi să selectaţi un alt folder care conţine imagini.

Atenţie: Utilizând butonul „Salvare” conţinutul fişierului imaginii se va modifica dacă aţi realizat modificări cu acest examinator.

Aveţi şi posibilitatea să utilizaţi butonul „Salvare ca...”, astfel puteţi salva imaginea sub alt nume sau la o altă locaţie şi să-l utilizaţi în felul acesta la crearea fotocărţii.

Dacă faceţi clic pe icoana coşului de cumpărături, puteţi transfera imaginea actuală la editorul produsului. Fişierul original va fi înlocuit de către versiunea modificată.

### Lansarea examinatorului de fotografii din editorul de produse

Putem deschide examinatorul de fotografii pentru editarea acestora în felul următor:

1. Dublu clic pe imagine în editorul de obiecte (câteodată este necesar de trei ori).
2. În meniul context al imaginii (clic dreapta) alegeţi meniul „Alte setări ale imaginii”.
3. În meniul apărut alegeţi „Prelucrarea imaginii”.

Puteţi deschide şi alte fotografii fără a fi necesar să închideţi examinatorul. Butoanele „Prima imagine”, „Imaginea precedentă”, „Imaginea următoare” şi „Ultima imagine”, simbolul coşului de cumpărături şi „Încărcare listă nouă” sunt inactive (apar cu gri).
Prin butonul „Salvare” va apărea o fereastră de dialog, unde aveţi posibilitatea să salvaţi peste fişierul original al imaginii sau ca salvarea imaginii modificate să fie valabilă numai pentru comanda în curs de editare.

Cu „Salvare ca...” aveţi posibilitatea să salvaţi imaginea sub alt nume sau la o altă locaţie.

### Comenzile generale ale examinatorului de fotografii

Cu bara glisantă (Zoom) puteţi modifica dimensiunea de afişare a imaginii pe monitor, pentru a vedea mai bine detaliile dorite.

Cu butonul de lângă bara glisantă puteţi vizualiza imaginea pe întregul ecran – fără meniuri şi alte butoane.

Dacă sunteţi în modul de vizualizare pe întregul ecran, faceţi clic cu butonul din dreapta al mausului pentru a deschide meniul context, care va conţine cele mai importante comenzi ale examinatorului. Puteţi ieşi din modul de vizualizare pe întregul ecran apăsând tasta „Esc”.

În partea dreaptă a examinatorului de imagini găsiţi diferite funcţii ale acestuia. Vă stau la dispoziţie următoarele posibilităţi:

##### Informaţii | Cu ajutorul steluţelor este reprezentată calitatea imaginii. Cu cât examinatorul consideră fotografia de calitate mai bună, cu atât va afişa mai multe steluţe (max. 5 steluţe). Aici mai este afişată denumirea fişierului, dimensiunea acestuia precum şi data şi ora arhivării şi salvării ei. Puteţi adăuga o scurtă descriere sau cuvinte de titlu la imagine, sau puteţi îndepărta acestea. Calitatea imaginii poate fi vizualizată după salvare şi în browserul sistemului de operare, dacă acesta este setată în corespunzător.
##### Efecte | Putem utiliza efecte preconcepute pentru imaginile noastre. Puteţi transforma de exemplu fotografia în alb-negru, cu efectul sepia puteţi să-i daţi un efect de învechire, o puteţi transforma într-o grafică şi mai puteţi realiza alte modificări interesante. În afară de acestea puteţi oglindi imaginea orizontal şi/sau vertical.
##### Decupare | Prin tehnica drag&drop selectaţi zona dreptunghiulară pe care doriţi să o păstraţi. Cu raporturile de 2:3 şi 3:4 puteţi prestabili pentru chenarul de selecţie aceste raporturi dintre dimensiunea laturilor fotografiei. Raportul dintre laturi a chenarului de selectare va rămâne neschimbat dacă utilizăm punctele de prindere de pe laturi. Cu punctele de prindere din colţuri putem modifica liber acest raport. Pentru realizarea decupării faceţi clic pe butonul „Decupare”. Toate punctele din afara chenarului de selectare vor fi îndepărtate. Cu butonul „Înapoi la original” puteţi reface starea originală a imaginii. Această posibilitate funcţionează numai până în momentul în care realizaţi şi alte operaţii cu imaginea.
##### Luminozitate | Cu ajutorul cursoarelor glisante puteţi modifica luminozitatea, contrastul şi saturaţia imaginii. Dacă exageraţi cu aceste setări, anumite detalii ale fotografiei se pot pierde.
##### Intensitatea culorii | Cu cele două cursoare glisante puteţi să coloraţi, respectiv să potriviţi culoarea imaginii la culoarea fundalului. Cu butonul „Nuanţare” puteţi alege culoarea dorită, cu „Intensitatea culorii” puteţi seta amploare nuanţării.
##### Ochi roşii | Corecţia automată va încerca să depisteze în mod automat ochii roşii şi să corecteze acestea. Pentru „Corecţia manuală” trebuie să selectaţi cu un chenar ochii roşii după care faceţi clic pe „Corecţia manuală”. Din păcate această corecţie nu funcţionează întotdeauna deoarece este prevăzută cu un algoritm de recunoaştere a feţelor umane. Dacă fotografia este realizată numai despre o porţiune a feţei (ex. numai ochii) sau am fotografiat animale, atunci această corecţie nu va funcţiona.
#####  |

Cu „Înapoi la programul principal” putem închide examinatorul de fotografii. Dacă aţi realizat modificări faţă de ultima salvare, atunci va apărea aceeaşi fereastră de dialog ca la „Salvare”.